
S 00 suuren vaalivoiton jälkeen pelkäsin, että 
SKDL:n vanhoillinen siipi selittäisi meidän tappiomme omaksi 
voitokseen ja väittäisi SKDLn uudistumisprosessin aiheuttaman 
sisäisen ”hajaannuksen” ja ”hämmennyksen” estäneen SKDI n ete- 
nemisen näissä vaaleissa. Kansandemokraattisten keskusjärjestöjen 
yhteinen kokous, joka pidettiin heti vaalien jälkeen, päätyi kuiten- 
kin siihen oikeaan tulokseen, että tappion syynä oli uudistumispro- 
sessin myöhästyminen ja hitaus; uudet tuulet SKDLssä alkoivat 
oikeastaan puhaltaa vasta syksyllä 1964 Nikita Hrushtshevin kukis- 
tumisen jälkeen — kun suomalaiset kommunistit toisten länsimaisten 
kommunistipuolueiden esimerkkiä arasti seuraten alkoivat irrota 
Moskovan holhouksesta — eikä varsinkaan uusilla äänestäjillä maa- 
liskuun vaaleihin päästäessä vielä voinut olla varmuutta siitä, että 
SKDL:n politiikka todella edusti itsenäistä, kansallista linjaa. 
Uudistumis- ja nuorentumisprosessin SKDLssä on jatkuttava, jos 
SKDL mielii ensi eduskuntavaaleissa lisätä kannatustaan; kaikkien 
niiden, jotka tavalla tai toisella estävät puolueen voimistumista, on 
väistyttävä johdosta, kokonaan riippumatta siitä mitkä heidän an- 
sionsa työväenliikkeessä aikaisemmin ovat olleet. SKDL ci saa olla 
mikään sotaveteraanien lepokoti. 

Maaliskuun vaalitaistelussa kansandemokraatit ja sosialidemo- 
kraatit muodostivat melko yhtenäisen rintaman, taistelu porvareita 
vastaan voitettiin; ja voiton hedelmät korjasi SDP. Kansandemo- 
kraatit ja sosialidemokraatit hyökkäsivät nykyistä hallituspolitiikkaa 
vastaan samoin asein, eikä kahden suuren työväenpuolueen uudis- 
tusohjelmissakaan ollut suuria eroja. Miksi sitten SDP voitti? Yli- 
malkaisesti sanoen: sosialidemokraatteihin luotettiin, kansandemo- 
kraatteihin ei. SKDL korosti vaalipropagandassaan, että se on 

ainoa todellinen vaihtoehto. Mitä se tällä tarkoitti? SDP esitti 
myös vaihtoehdon, ohjelman joka ei paljon poikennut SKDLn oh- 
jelmasta, mutta kun SKDL sanoi omaa vaihtoehtoaan ”ainoaksi 
todelliseksi”, se siinä samalla tietenkin antoi ymmärtää, että SDP 
ei pystyisi tai ci aikoisikaan täyttää lupauksiaan. Suurta huomiota 
herättäen keskusteltiin kansandemokraattien piirissä lähinnä viime 
vuonna (vaalien alla keskustelu vaimeni) ”proletariaatin diktatuu- 
rista”: monet olivat sitä mieltä, että tuosta käsitteestä olisi propa- 
gandassa luovuttava, koska se kavahduttaisi uusia äänestäjiä. Mitä 
muuta saatettiin nyt ajateila kuin että ”ainoa todellinen” oli ”pro- 
letariaatin diktatuurin” uusi peitekäsite? Ne jotka halusivat antaa 
äänensä sen uudistuspolitiikan puolesta, jota sekä kansandemokraa- 
tit että sosialidemokraatit julistivat, pitivät SDPtä turvallisempana 
valintana. Niin tyytymättömiä kuin ihmiset meidän yhteiskunnas- 
samme saattavat ollakin, vallankumouksesta he eivät halua kuulla 
puhuttavan: he tuntevat, että heidän vaivalla rakennettu elämänsä 
on liian hataralla pohjalla sietääkseen minkäänlaisia mullistuksia, 
perinpohjaisia yhteiskunnallisia muutoksia. Niihinhän SKDL pyrkii. 
SKDL kävi maaliskuun vaaleihin jotenkin arkana, ikään kuin 
SDPn siipien suojassa: sosialidemokraattien vaalivoitosta oltiin 
etukäteen varmoja, ja ilmeisesti vaalien jälkeistä yhteistyötä ajatel- 
len sosialidemokraattien kanssa ei juuri väitelty. Korostettiin yhtei- 
siä tavoitteita, mutta crimiclisyyden aiheista vaiettiin niin visusti, 
että sosialidemokraatit propagandassaan saattoivat sclittää kansan- 
demokraattien vähitellen ”maltistuvan” sosialidemokraateiksi. Miksi 
siis äänestää kansandemokraatteja? Mitä heillä oli annettavana sel- 
laista mitä sosialidemokraateilla ei ollut, paitsi tuo mystillinen 
”ainoa todellinen”? Mitä on kansandemokratian ja sosialidemokra- 
tian ero? Se joka toteaa kansandemoktraattien ja sosialidemokraat- 
tien ohjelmien samankaltaisuuden, ei voine päätyä muuhun kuin 
siihen tuttuun ja toistettuun toteamukseen, että sosialidemokraatit 
ovat rauhanomaisen, parlamentaarisen reformipolitiikan kannattajia, 
kun kansandemokraatit sen sijaan haluavat kumota nykyisen yhteis- 
kuntajärjestelmän. Tässä analyysissä ei tietystikään ole mitään jär- 
keä, koska sosialidemokraattien reformipolitiikka — jos se pystytään 
toteuttamaan — kumoaa nykyisen yhteiskuntajärjestelmän; mutta 
vaaleissahan on kysymys ennakkoluuloista, asenteista. 
Kansandemokraatit ovat vedonneet historiaan ja muiden maiden 
esimerkkiin, siihen miten sosialidemokraatit tavan takaa ovat pettä- 
neet työväenluokan ja liittoutuneet porvariston kanssa. Tämä on 

totta. Mutta miksi sitten kansandemokraatit, kun heitä kritikoidaan, 
pitävät asiattomana vetoamista historiaan ja muiden maiden esi- 
merkkiin, vaativat että keskustelussa pysytellään nykyhetkessä ja 
Suomen oloissa? Jos kansandemokraatit pystyvät tilanteiden muut- 
tuessa uudistamaan politiikkansa, niin eivätkö siihen pystyisi sosiali- 
demokraatitkin? On väitetty, että sosialidemokraatit olisivat luopu- 
neet työväenluokan alkuperäisestä, yhteisestä ideologiasta, sosialis- 
mista; ja niin erottaisi kansandemokraatteja ja sosialidemokraatteja 
se, että edelliset ovat todellisia sosialisteja, jälkimmäiset sitä vain 
mmellisesti. Dogmaattinen on kuitenkin vaatimus, että meidän olisi 
taisteltava sosialismin puolesta; meidän on taisteltava työtätekevien 
puolesta, heidän aineellisen ja henkisen hyvinvointinsa puolesta. Ei 
merkitse mitään vaikka sosialidemokraatit luopuisivatkin sosialis- 
mista ja heittäisivät Marxin menemään; niin kauan kuin heidän po- 
litiikkansa ajaa työtätekevien etuja, he ovat samassa rintamassa 
kansandemokraattien kanssa, tosiasiallisessa yhteistyössä. 

Äskettäin ilmestyneessä englantilaisen kollektiivin kirjoittamassa 
teoksessa Sosialismi tällä vuosisadalla (Tammi 1965) puhutaan kah- 
denlaisista — sosialisteista, oikeaoppisista ja käytännön miehistä: 
”Kumpainenkin puoli kykenee näkemään malkoja toisen silmässä, 
mutta molemmat ovat purjehtineet väärää reittiä. Oikeaoppisilla on 
edelleen käytössä vanhentunut merikortti; käytännön miehellä ei ole 
enää lainkaan kompassia, jonka mukaan purjehtisi. Kummankin puo- 
len vikana on, että stereotyyppinen käsitys kahdesta vastakkaisesta 
järjestelmästä on osoittautunut kestämättömäksi, eikä tätä käsitystä 
kyetä korvaamaan meidän ajallemme soveltuvalla yhteiskuntakat- 
somuksella.” Olisi houkuttelevaa soveltaa tätä tyyppijakoa Suomeen 
ja sanoa kommunisteja oikeaoppisiksi, sosialidemokraatteja käytän- 
nön miehiksi; tämä ei kuitenkaan oikein käy päinsä, koska Suo- 
messa sekä kommunistit että sosialidemokraatit ovat olleet niin 
kauan diskriminoituina, sivussa maan asioiden hoidosta, että tietty 
oikeaoppisuus ja teoreettisuus leimaa kummankin ryhmän ajattelua. 
Vaalien tulos asetti vasemmiston yllättävän tilanteen eteen: nyt ei 
enää ollutkaan ohjelmien laatimisen ja vaatimusten esittämisen aika, 
nyt oli otettava vastuu. Silloin kun työväenpuolue saa vallan, joutuu 
puolueen toimintaa ohjannut aate suureen koetukseen ja murrok- 
seen: käytäntö alkaa muuttaa sitä. 

Työväenluokan joukkovoimalla on työtätekevien aineellinen hy- 
vinvointi huomattavasti kasvanut, ja kapitalisminkin oloissa se to- 
dennäköisesti yhä kasvaa. Tulot tulevat tietenkin jakaantumaan epä- 

tasaisesti ja epäoikeudenmukaisesti, mutta tulonjako voidaan vähi- 
tellen säännellä niin, että tyytymättömien ryhmä on liian pieni ol- 
lakseen mikään uhka yhteiskunnan järjestykselle. Innostus järjestel- 
män muuttamiseen laimenee ja sammuu; Ruotsiin viitaten voivat 
sosialidemokraattimme sanoa, ettei yleisen hyvinvoinnin, ”kansan- 
kodin” tai — kuten amerikkalaiset sanovat — ”suuren yhteiskunnan” 
luomiseksi tarvita sosialistista järjestelmää. Mikä on kansandemo- 
kraattien vastaus? On asiatonta verrata tuotannon vuosittaista kas- 
vua kapitalistisissa ja sosialistisissa maissa: eihän voida todeta, 
missä määrin sosialististen maiden nopeampi kasvuvauhti johtuu 
sosialistisesta järjestelmästä. Kapitalistisissa maissa eläviä ihmisiä 
on vaikea saada sosialismin kannattajiksi vakuuttamalla, että sosia- 
lismi takaisi heille paremmat olot, korkeamman elintason: he eivät 
yksinkertaisesti usko sitä. Sitä paitsi on varsinkin nuorisossa alkanut 
ilmetä selvää kyllästymistä elintason ja tavaran palvontaan; uuden- 
lainen aatteellisuus on heräämässä. USAn aggressio Vietnamissa 
hyödyttää välikäsien kautta taloudellisesti myös meitä suomalaisia; 
kuitenkin nuoriso on spontaanisti reagoinut sitä vastaan. Tämä on 
vain yksi esimerkki, joka osoittaa että kasvavan polven tarpeet ja 
toiveet asettavat työväenpuolueille kokonaan uudenlaisia tehtäviä. 
Tähän asti ne ovat ennen muuta taistelleet kansan aineellisen hy- 
vinvoinnin puolesta, ja tätä taistelua on tietysti jatkettava, kunnes 
taloudellinen demokratia on toteutunut. Mutta kenties vieläkin tär- 
keämpää on nyt taistelu kansan henkisen hyvinvoinnin puolesta. 
Kun SKDL uutta ohjelmaa laaditaan, siinä on kyettävä osoitta- 
maan, miten vain sosialistinen järjestelmä voi taata kansalle hen- 
kisen hyvinvoinnin, todellisen vapauden. 
Pentti Saarikoski 


MAALISKUUN VAALIT 


BO AHLFORS (sosialidemokraatti) 


Kenties yleisimmin on sanottu maaliskuun eduskuntavaalien tu- 
loksen olleen tuomion harjoitetulle porvarilliselle politiikalle. Luul- 
tavaa onkin, että ainoastaan Espanja, Portugali ja Länsi-Saksa ovat 
pystyneet samaan sosiaaliseen harvainvaltaan kuin Suomen porvarit. 
Itse asiassa ovat Suomen porvarit olleet ovelampia, sillä edellä mai- 
nituissa maissa porvarivaltaa pitävät yllä epädemokraattiset poliitti- 
set laitokset, kun puolestaan Suomen poliittinen järjestelmä suo 
mahdollisuuden = suutiinkiin yhteiskunnallisiin muutoksiin. Onko 
äänestäjien nyt antama tuomio vain tilapäinen reaktio, negatiivisista 
motiiveista lähtenyt ilmaisu, vai onko niin, että äänestäjät ovat 
pysyvästi havainneet porvarien oveluuden? Muutamat seikat viit- 
taavat siihen, että siittymät vasemmalle ovat jatkuvia. Ensimmäisen 
kerran sai vasemmisto enemmän ääniä kuin porvarit. Ensimmäisen 
kerran sai työväenliike jakautuneena 103 paikkaa eduskuntaan. 
Ajallisesta näkökulmasta tarkasteltuna näyttää vasemmistoenemmis- 
töinen eduskunta uusiutuvan yhä nopeammassa tahdissa: ensimmäi- 
sen ja toisen vasemmistoenemmistöisen eduskunnan väliin mahtui 
42 vuotta, toisen ja kolmannen 8 vuotta. Suunta näyttää siis hyvältä. 

On myös joitakin seikkoja, jotka tekevät pysyvän vasemmisto- 


enemmistön kyseenalaiseksi. Jos äskeiset vaalit olivat pelkät tuomio- 
vaalit, ne eivät voi kuvata pysyväisyyttä. Jotta äänestäjä äänestäisi 
toisenkin kerran vasemmistoa, täytyy hänellä olla jotakin, minkä 
puolesta hän äänestää, eikä jotakin, mitä vastaan hän äänestää. 
Toiseksi vasemmisto ei vieläkään ole pystynyt luomaan kyllin kau- 
nista kuvaa itsestään, jotta sitä ilman muuta äänestettäisiin tavan- 
omaista enemmän. 

Olivatko vaalit -66 siinä määrin käänteentekevät, että voidaan 
puhua rakenteellisesta muutoksesta Suomen politiikassa? Tuskin oli- 
vat, mutta sitä vastoin ne loivat mielestäni tähän astista paremmat 
edellytykset vasemmistolle pysyvästi vaikuttaa tämän maan asioihin. 

Vasemmistolla on ainakin neljä vuotta (ei Kekkonenkaan voi 
jatkuvasti hajottaa vasemmistoenemmistöisiä eduskuntia) aikaa 
käyttää saamaansa luottamusta. Näinä neljänä vuotena on mieles- 
täni keskityttävä kahteen asiaryhmään: yhtäältä on porvarillinen 
näennäisliberaalisuus entistä tehokkaammin osoitettava kestämättö- 
mäksi ja toisaalta on vasemmiston pystyttävä ravistamaan päältään 
peikon kaapu ja eliminoimaan liian suuret sisäiset ristiriitansa. Kun 
nämä tavoitteet ovat vaikeita saavuttaa ns. päivänpolitiikassa (tak- 
tilliset eduskunta-aloitteet, hallituskysymykset ym.), on niihin pyrit- 
tävä muiden sopivien instituutioiden avulla ja uusia instituutioita 
luomalla. 

Pidän porvarillisen näennäisliberalismin osoittamista kestämättö- 
mäksi tärkeänä siksi, että porvariston oveluus perustuu paljolti juuri 
näennäisliberalismiin. Mikä on keskustaan itsensä sijoittavien puo- 
lueiden poliittinen ideologia? Se näkyy eduskunnan äänestyspöytä- 
kirjoista. Mikä on Liberaalisen Kansanpuolueen ideologia? Sc pelaa 
syntymisellä ja kuolemalla: se kuolee aina tarkoituksenmukaisesti, 
ja syntyessään uudelleen ilmoittaa todellisen liberalismin läpimur- 
rosta. Vasemmisto on mielestäni epätarkoituksenmukaisesti monesti 
turhaan suosinut suomalaista näennäisliberalismia. Kuka Likaa, 
kuka Kepua, kuka mitäkin. Poliittinen ilmapiiri kirkastuu selvittä- 
mällä poliittiset asetelmat vuonna 1966, eikä selvittämällä miten 
aina on ollut. Myönnän, että on houkuttelevaa sekä asiallisesti että 
taktillisesti lähestyä poliittisen akselin keskikohtaa, mutta kun tuo 
keskikohta on vain teoreettinen, niin vasemmisto omalla lähestymi- 
sellään huokuttelee myös äänestäjiä lähestymään suomalaista kes- 
kustaa eli näennäisliberalismia. Pääpaino on siis pantava suomalai- 
sen keskustan selvittämiseen, sillä sitä äänestävät lukuisat asialli- 
sesti vasemmistoon kuuluvat. 


Vasemmiston omalla kohdalla esitän uudelleen sen aikaisemmin 
julkisuudessakin ehdottamani ajatuksen, että on muodostettava va- 
semmistopuolueista koottu yhteiselin (kaikin mokomin epäviralli- 
nen), joka ainakin pohtii sitä, miten mielialat saadaan mahdollisim- 
man otollisiksi vasemmistolle vuonna 1970. Tuon climen tulee luon- 
nollisesti olla vapaa kaikista tulevista eduskunta- ja hallitustason 
vasemmistopuolueiden välisistä välistävedoista. Tuon elimen koh- 
dalta olisi kysymys osoittaa etevämmyytensä porvareihin nähden 
yleisen mielipidemuodostuksen kehittäjänä. 


PERTTI HYNYNEN (sosialidemokraatti) 


Vasemmistoenemmistö on neljän vuoden väliajan jälkeen taas 
tosiasia. Tuleeko tällä kertaa myös vasemmistopolitiikka tosiasiaksi? 
Sosialidemokraatit korostavat aivan oikein, että SDP oli vaalien 
ainoa todellinen voittaja ja että avaimet kuuluvat SDPlle. SDP 
lähtee liikkeelle uskoen panevansa maan asiat kuntoon. Miten ja 
keiden kanssa SDP lähtee uudistustyöhön, riippuu siitä, miten vaali- 
voitto tulkitaan puolueen piirissä. 

Yleisesti todetaan, että SDP on saanut ääniä oikealta. Tämä voi 
merkitä ainakin kahta eri asiaa. Osa näistä äänistä on peräisin 
henkilöiltä, joilla on oikeistolaiset asenteet ja jotka saattaisivat hel- 
posti kaikota takaisin, jos SDP esittäisi vasemmistolaisempia otteita. 
Osalle SDPn valitseminen on lähtökohta syvemmälle muuttumiselle 
vasemmistolaiseen suuntaan, mikä johtaa kriitilliseen asenteeseen 
myös SDPn suhteen. SDPn piirissä on ryhmiä ja henkilöitä, jotka 
vastustavat SKDLn mukanaoloa hallituksessa sillä perusteella, että 
ainakin osa oikealta siirtyneistä kaikkoaisi. Vasemmistopuolueen on 
tietenkin huomioitava rajaäänestäjien mielipiteet, mutta sen ei tule 
syrjiä itse vasemmiston toiveita rajaäänestäjien vuoksi. Mitä hyötyä 
on vasemmistoenemmistöstä, jos se halutaan säilyttää ei-vasemmis- 
tolaisin ottein? 

Tämän vuoden toiset tärkeät vaalit ovat vielä edessä. Syksyllä 
valitaan edustajat SDPn marraskuiseen puoluekokoukseen. Tähän 
puoluekokoukseen kytkeytyvät SDPn monet edellytykset tehdä 
todellista vasemmistopolitiikkaa, edellytykset, jotka voivat antaa 
sisällön SDPn suurille puitteille. Puoluekokous on tässä suhteessa 
tärkeä riippumatta siitä, ovatko kommunistitkin hallituksessa vai ci, 
sillä kumpikin vaihtoehto jättää SDPn sisälle monia selvittämättö- 
miä kysymyksiä ja riidan aiheita. 

Eduskuntavaalien jälkeen sosialidemokraattien ja kommunistien 
välinen voimasuhde on kansainvälisesti katsoen hyvin erikoinen. 
Monipuoluemaissa joko sosialidemokraatit ovat ylivoimaisia verrat- 
tuna kommunisteihin tai kommunistit ovat hieman voimakkaampia. 
Tuntuu siltä, että tulevaisuudessakaan kommnnistit eivät tavoita 
sosialidemokraatteja ja toisaalta sosialidemokraatit eivät pysty ku- 
tistamaan kommunisteja pikkupuolueeksi. Viime maailmansodan 
jälkeinen aika osoittaa, että tällainen voimasuhde on vasemmisto- 
laisen politiikan kannalta hyvin epävakaa. Tässä tilanteessa civät 
mitkään läntiset eväät auta SDPtä, sen on selkeästi nähtävä omat 
mahdollisuutensa ja katsottava rohkeasti vasemmalle, vaikka kiu- 
saus ajautua turvallisilta tuntuviin hätäratkaisuihin olisikin suuri. 


KAUKO HEIKURAINEN (keskustapuoluclainen) 


Realistiselle keskustalaiselle eivät eduskuntavaalit tuoneet petty- 
mystä. Paikkojen menetyksiin oli valmistauduttu kautta linjan. Oli 
oikeastaan yllätys, että keskustapuolueen tappiot olivat niinkin vä- 
häiset. Nimenmuutoksen ja raskaan ajan hallitusvastuun odotettiin 
aiheuttavan koettua suuremman äänestäjäkadon. Tulos osoittaa kui- 
tenkin, että kenttä oli tiiviisti niin nimenmuutoksen tuoman uuden 
poliitikan kuin myös harjoitetun hallituspolitiikan takana. Uusiin 
valloituksiin keskustapuolue ei vielä pystynyt. Sc on valitettavaa, 
helsinkiläisedustajan avulla olisimme viitoittaneet uuden suunnan 

elastisen keskustapolitiikan. Tosin on huomautettava että Helsin- 
gissä ei enää olla pienin puolue. Jäihän näistä maininnan arvoisista 
puolueista TPSL vähemmälle äänimäärälle. Menestyminen Helsin- 
gissä ei ollut kuitenkaan odotetun suuruinen. Puoluettamme kohtaan 
osoitettu mielenkiinto pani odottamaan enemmän. Mutta ensiker- 
ralla ... 

Sosialidemokraattien voitto oli komea. Sitä on sanottu Paasion 
voitoksi, mutta kyllä se oli puhtaasti propagandamestari Pitsingin 
voitto. Puoluesihteeri Pitsinki osoitti jo aikaisemmissa vaaleissa tun- 
tevansa Hitlerin propagandaministerin Göbbelsin opit: helikopterilla 
pilvistä kansan pariin ja muita pikku trikkejä. Näissä vaaleissa hän 
uskalsi häikäilemättä soveltaa kahta muuta Göbbelsin oppia, totaa- 
lista valhetta ja oppia yhdestä yhteisestä vihollisesta. Totaalinen 
valhe merkitsee röyhkeästi ja julkisesti syötettyä valhetta, joka on 
niin suuri että tavallinen ihminen luonnostaan ajattelee: noin suurta 
valhetta ei kukaan voi kertoa. Pitsingin 8 kohdan ohjelma lähenteli 
totaalista valhetta. On mielenkiintoista seurata, kuinka sujuvasa- 
nainen puoluesihteeri selviytyy jatkosta. 

Göbbels kokosi ja yhdisti joukkonsa juutalaisvihassa, Pitsinki 
maatalousvihassa. Maaperä tälle vihalle on maassamme hyvin hoi- 
dettu. Oikeisto, sosialidemokraatit ja erkkolaisuus ovat jatkuvasti 
heittäneet samaa huulta. Kukaan ei ollut vielä käyttänyt sitä aikai- 
semmin kunnolla vaalitaistelussa. Pitsinki katsoi, että nyt on oikea 
aika, karjaisi vihjailevasti sopivasti ennen vaaleja joka kotiin: ”Kur- 
kusta kiinni”. Kuristajan rooli viehätti, viha yhdisti ja oikealta ja 
vasemmalta siirtyi ääniä Pitsingin haaviin. — Pitsingin voitto on 
kieltämättä eräänlainen taidonnäyte, mutta väkivaltaopit voivat 
menestyä demokratiassa vain väliaikaisesti. 

Vaikka sosialidemokraattien voitto antaakin aika masentavan ku- 
van kansamme poliittisesta valistuneisuudesta — lähinnä niiden kei- 
nojen vuoksi joilla se saavutettiin — osoittaa se kiistämättä, että 
nimenomaan asutuskeskuksissa virta vie: vasemmalle. Tämä on kes- 
kustapuolueen otettava nyt huomioon pyrkiessään saavuttamaan 
jalansijaa asutuskeskuksissa. Sen on merkittävä uusia asenteita ja 
uusia poliittisia ratkaisuja. Ennenkaikkea hallitusyhteistyö ääri- 
oikeiston kanssa on lopetettava. Kokoomuspolitiikka sai selvän tuo- 
mionsa näissä vaaleissa eikä ole mitään syytä antaa sille tekohengi- 
tystä. Samoin Liberaalinen Kansanpuolue osoitti olevansa kaukana 
meikäläisistä poliittisista pohjavireistä. Siitä ei ole hedelmälliseksi 
hallitusyhteistyökumppaniksi. 

Kolmen suuren yhteistyö on harkittava ratkaisu. Ennenkuin tähän 
päästään on kuitenkin eräiden asenteiden muututtava jokaisessa 
näistä kolmesta. 

Kauko Heikurainen 


KEIJO SAVOLAINEN (kansandemokraatti) 


Maaliskuun eduskuntavaalit rikkoivat sen vahvan ennakkokäsi- 
tyksen, että meidän vaaleissamme ei tapahdu suuria muutoksia. 
Kun nyt sosialidemokraattinen puolue lisäsi äänimääräänsä edelli- 
sistä vaaleista yli kahdella sadalla tuhannella ja kun kansan enem- 
mistö ensimmäisen kerran antoi kannatuksensa vasemmistolle, se 
osoittaa, että suomalainen muuttaa hetken tullen poliittista kan- 
taansa. Tämä yhdessä sen kanssa, että raskaimman vaalitappion 
kärsi vanhoillinen kokoomuspuolue, kuuluu vaalien myönteisiin puo- 
liin. Suomalaisessa yhteiskunnassa liikkuu tyyneltä näyttävän pin- 
nan alla. 

Jos vaalien koko kuva olisi tässä, tilanne olisi aika tavalla selkeä. 
Tosiasiassa vuoden 1966 kevätvaalien jälkeinen Suomi on kuvioil- 
taan paljon monimutkaisempi ja ristiriitaisempikin. Emme pääse 
mihinkään siitä, että SKDLn vaalitappion suuruus oli meille kan- 
sandemokraateille raskas pettymys. Tiesimme kyllä, että nyt ei ollut 
se hetki, jolloin SKDL etenisi todella merkitsevästi. Luotimme kui- 
tenkin TPSLn kanssa tekemäämme vaaliliittoon. Arvelimme siitä 
olevan hyötyä kummallekin osapuolelle. Siinä erehdyimme. Yhteis- 
tulos jäi heikommaksi kuin laskimme ja hyöty, joka vaaliliitosta koi- 
tui, meni TPSL:n pussiin. 

Mistä johtui, että selvin protestiliikkeemme, SKDL, kärsi pro- 
testivaaleissa tappion? 

SKDL:n kannatus lepää edelleen suuresti niissä ihmisissä, jotka 
ovat tehneet ratkaisunsa 20- ja 30-luvun synkän taantumuksen tai 
sotapolitiikan kokemuksien perusteella. Tästä seuraa johdonmukai- 

sesti se, että SKDLn kannattajissa ja jäsenissä on paljon vanhoja, 
sekä iältään että asenteiltaan. Kun uusia kannattajia hankitaan kui- 
tenkin tämän päivän politiikassa, oli kohtalokasta, että SKDLssä ja 
SKPssä tyydyttiin liian pitkään vain arvostelemaan itsenäisen Suo- 
men virheratkaisuja ja itse kapitalistista järjestelmää. Muutamat 
SKDI stä riippumattomat tekijät, kuten sos.dem. puolueen hajaan- 
nus ja vuoden 1958 jättiläistyöttömyys, vahvistivat tilapäisesti 
SKDLn asemaa, mutta samalla tuo menestys lykkäsi välttämättö- 
män uudelleen arvioinnin niinkin myöhään kuin vuoden 1964 kun- 
nallisvaaleissa kärsityn vaalitappion jälkeiseen aikaan. Vasta tämän 
jälkeen SKDL on alkanut saada uutta ilmettä, mutta täysin nyky- 
aikaista ja omaperäistä roolia se ei ehtinyt luoda näihin vaaleihin 
mennessä. Toisaalta SKPssä, SKDLn suurimmassa jäsenjärjestössä, 
on ollut tiettyjä vaikeuksia päästä sellaiseen ohjelmalliseen selkey- 
teen, joka ei jättäisi minkäänlaista jalansijaa väärämielisille epäilyk- 
sille ja väitteille. SKPn 14. edustajakokous merkitsi tosin rohkaise- 
vaa käännettä, jonka vauhtia näiden vaalien tuloksetkin luullakseni 
jouduttavat. Ehkä jotkut ajattelevat niin, että on samantekevää, 
mitä SKP sanoo sosialismiin siirtymisen tiestä ja sosialismista, kun 
sosialismi ci kuitenkaan ole huomispäivän asia. Siinä he minun miec- 
lestäni erehtyvät. Koska jokainen tietää SKPn tässä yhteiskunnassa 
toimiessaankin tähtäävän sosialismiin, kansan on tiedettävä sekin, 
millä keinoin ja millaiseen sosialismiin SKP pyrkii. Kansa ei ole 
valmis hyppäämään tuntemattomaan. Tähänastiset mallit eivät kel- 
paa korkealle kehittyneen teollisuusmaan kansalaisille. 

SDPn oppositioasenne oli nykyisyydessä. SDP puhui verovaroin 
kootuista miljoonista, jotka oli heitetty melkein ruumeniksi sioille 
vaikka taloudelliset vaikeudet olisi pitänyt ratkaista teollisuutta 
luomalla. Syrjittynä oleminenkin koitui vain SDPn hyödyksi. Maa- 
laisliiton/keskustapuolueen yksinvaltaan kyllästyneet antoivat myö- 
tätuntonsa marttyyripuolueelle SDPlle, joka sitä paitsi punoi vaali- 
haavistaan niin laajan, että siihen mahtuivat yhtä hyvin Puntilan 
kuin Salon kannattajat. 

Edessä olevat neljä vuotta ratkaisevat sen, oliko SDPn voitto 
myös vasemmiston voitto. Mahtavasti paisuneena mutta luultavasti 
entistä linjattomampana SDPIlä on suuria vaikeuksia päästä todel- 
liseen uudistuspolitiikkaan. Mikäli se valitsee vasemmiston yhteis- 
toimintakumppanikseen, se saattaisi saman tien pahimman poliittisen 
kompleksimme hautaan: liitto kommunistien kanssa ei järkyttäisi 
demokratiaamme, kenenkään auto, omakotitalo tai asunto-osake ei 

olisi vaarassa eikä edessä olisi muutoinkaan sekasorto vaan parempi 
järjestys ja vakaampi kehitys. 

Luultavasti SDPssä lasketaan, että yhteistyö vasemmiston kanssa 
vie kannattajia oikealta. Pidän tätä virhelaskelmana. Kun kansa 
saa selvän näytön, että SKDL ci merkitse väitettyä vaaraa, on päin- 
vastoin mitä todennäköisintä, että oikeistosta irtoaa vasemmistolle 
nykyistä paljon suurempi lohkeama. Tästä kasvaisi kummankin 
vasemmistopuolueen kannatus. SKDL ei tietenkään voi pysähtyä 
toiminnassaan odottamaan muitten puolueitten mielenmuutosta, 
vaan sen on itsensä omalla toiminnallaan ja ohjelmallisilla kannan- 
määrittelyillään kyettävä voittamaan nykyiset vaikeutensa ja ihmis- 
ten luottamus. 

Keijo Savolainen 


JOUNI VEINIO (kokoomuslainen) 


Turpiin tuli. Ei kuitenkaan niin paljon kuin joku ehkä sanoo. 
Syytä on siis itsetutkiskeluun ja tulosvertailuun. En usko, että ky- 
seessä olisi linjavika, vaan enemmänkin olosuhteet ja vanhat rasit- 
teet. Tiedättehän ne höpötykset rahan vallasta ja suurkapitalisteista, 
sotapuolueesta ja papeista. Ihmisillä on edelleen väärä kuva puolu- 
cistamme, ei vain kokoomuksesta vaan niin monesta muusta yhteis- 
kunnan asioihin vaikuttavasta ryhmittymästä: nähdään päiväunia ja 
niiden uskotaan olevan sellaisia kuin toivotaan tai vastustajan pro- 
paganda on ne värjännyt. Väri on sitkeässä ja kieltämättä kentät 
laahaavat nopealiikkeisen politiikan jäljessä. 

Niin kai nytkin. Kun siihen liitetään vielä hallitusrasitus ja suo- 
malaisen lehdistön yletön oppositiorakkaus niin on keitto valmis 
hämmennettäväksi. Lisätään punaista väriä ja vähän onnea sattu- 
miksi niin eduskunnan väri onkin vasemmistovoittoinen. 

Mukavalta tuntuisi sanoa, että antaa sitten vaalilupausten tekijäin 
nyt yrittää kahdeksaa kohtaansa. Oikein hyviä kohtia, mutta ei tar- 

vitse olla povari jos sanoo niiden leikkaavan lunastettaessa myös 
suomalaista lihaa nahan asemasta. 

Ei silti kyllä minusta joskus pitää saada vähän leikatakin. Mikään 
ei niin inhota kuin passiivinen oleminen ja itseensä tuijottaminen. 
Sitä tuntuu suomalainen porvari joskus tekevän liikaakin. Heti pe- 
rään on kuitenkin sanottava, että onko se sen parempi, jos sadun 
kiltin isoäidin luokse lähetetään susi tai karhu. Terävät veroham- 
paat kummallakin. 

Turha kenenkään on odottaa Punahilkan koreincen saapuvan kan- 
salaisten luokse. Ei ainakaan niin että kori olisi täynnä ratkaisuja 
suunnitelmia ja toteutettavia mahdollisuuksia. Kyllä se tälläkin ker- 
ralla on tyhjä kori. Punainen liina ja joukko uusia päreitä saattaa 
vähän aikaa viehättää, mutta sitten tarvitaan eksyksissä jo apua. 

Minä toivon, että apua ei pyydetä susilta eikä metsästäjiltä, vaan 
annetaan hilkan terveellä vaistolla tulla takaisin oikealle reitille. 

SUOMEN ARMEIJASTA II 


Ahti Susiluoto 


I 
Motto: 


Hitler, Stalin ja Mannerheim istuivat lentokoneessa jonkun 
sotatoimialueen yläpuolella. Heitä vastapäätä istuivat saksa- 
lainen, venäläinen ja suomalainen sotilas. Johtajat kehuivat 
urhoollisia  isänmaanpuolustajia. Kehuttiin tottelevaisuutta. 
Hitler sanoi: ”Mieheni on urhoollisin.? Hän käski tämän hy- 
pätä — ilman laskuvarjoa tietysti. Saksalainen ci epäröinyt, 
vaan häipyi taivaan tuuliin. Stalinia moinen kismitti: ”Mie- 
heni pystyy samaan.” Käski toverin hypätä. Sotilas epäröi, 
teki ristinmerkkejä, mutta liukeni kuitenkin syöttöluukusta. 
Mannerheim tapansa mukaan ylvästeli: ”Micheni ovat maail- 
mankaikkeuden urhoollisimmat.” Käski suomalaisen loikata, 
mutta tämä räväytti vastaan kuin pyssyn suusta: ”Hyppää 
perkele itte”. 


Opetuksen mukaan suomalainen sotilas on itsenäinen taistelija ja 
pystyy hyvin orientoitumaan arvovaltaan ylempiinsä. Suomalainen 
sotilas ei tapata itseään turhaan. Hän ajattelee omilla aivoillaan. 
Kaskun vika on vain, että se on kasku. Todellisuudessa purnarit 
päättävät päivänsä teloituskomennuskunnan edessä. 

Sodan absurdisuudesta ei ole helppo puhua, sitä on mahdotonta 
määritellä täsmällisesti. Sama koskee sotaväkeä, vaikka ne ovat 
kahden eri tilanteen variantteja. Tarkastelun lähtökohtana on aina 
kuitenkin pidettävä kasvatusta sen positiivisissa ja kielteisissä mer- 
kityksissä. Armeija painottaa julkaisuissaan koulutuksen moraalia 
vahvistavaa vaikutusta sekä armeijaa kokonaisuutena henkistä tu- 

kea antavana instanssia. Sc katsoo pedagogiseen ohjelmaansa kuu- 
luvaksi myös yleisen siveysopin, yleiset tavat. Toisaalta kaikki nämä 
kauniit tavoitteet sisältyvät yksinkertaiseen aivopesuun, jonka tar- 
koituksena on valmistaa mies hyväksi tappajaksi ja kuolijaksi sota- 
tilanteessa tai sen uhatessa. Muunkaanlaiseen tulokseen ei omilla 
aivoillaan ajatteleva voi päätyä. So. pysyvien agressioiden synty- 
miseen uhrataan ulottuvuus, jonka toista ääripoolia edustaa käsit- 
teellinen isänmaa kaikkine siihen kuuluvine etuineen ja velvolli- 
suuksineen ja toista itse yksilö, joka taistelutilanteessa on yhteis- 
vaikutuksessa saamansa opetuksen kanssa. Alkeellinen refleksinen 
suhde on vähemmän riippuvainen emotionaalisesta suhtautumisesta. 
Käskyjen, aktiivisen toiminnan ja taustaselvitysten (historiallinen — 
ja poliittinen tausta) yhteisasennoitumisella luodaan pohja, jossa yk- 
silöllinen toiminta sulautuu käyttäytymismuodoltaan kollektiiviseksi, 
tarkoituksenmukaiseksi. Arvostelun puuttuminen ja elämäntapojen 
yhtenäistäminen lisää käyttäytymisen samankaltaisuutta, mikä chto 
toisaalta syö persoonallisesta käyttäytymisestä ja omachtoisesta valin- 
tamahdollisuuksista loputkin. Standardiyhteisön luominen tähtää siis 
suorituskyvyltään samantyyppisen luokan syntyyn, jossa ainoastaan 
tekniset suoritukset ja niiden erilaisuus vaativat eri käyttäytymis- 
normeja (aselajien moninaisuus). Suomalaisen sotilaan itsenäisyy- 
destä ylläoleva kasku ja esim. Linnan ”Tuntematon sotilas” antavat 
virheellisen kuvan. Purnaushalun syntyminen on johdettava ennen- 
kaikkea tappion tietoisuudesta ja mielettömästä tilanteesta, jossa 
yksilöllinen käyttäytyminen uudelleen herää refleksitoimintojen alta. 

Käyttäytymisen motiivit johdetaan ylemmältä taholta. Tämän 
vuoksi sotilaan agressioiden purkautumista voidaan säädellä hänestä 
riippumatta ja käyttäen tiedollista metodia voidaan hänen taistelu- 
taitoaan käyttää tarkoin hyödyksi. Hänen ci tarvitse olla tictoinen 
tilanteesta, ymmärtää sitä. Riittää kun luottamuksen valheellinen tai 
oikea edellytys turvataan kiinteällä johtajuudella. 

Armeijassa harjoitetaan ulkopuolista aggressiota. Se kohdistuu ra- 
joiltamme sivuun ja käyttää apunaan mm. ”kylmän sodan” luomaa 
jännitystä. Toisaalta sisäinen aggressioiden ilmeneminen toteutetaan 
armeijassa kastijärjestyksellä. Kaksinkertainen varmistus on tehokas 
silloin, kun varusmiehet pystytään erottamaan tottelevaisuusalttiu- 
deltaan pääryhmiin: johtaja-aines ja miehistö. Kantahenkilökunta 
on kolmas säätelevä ryhmä. Nk. P-kokeella pyritään eliminoimaan 
ja erittelemään miehistöstä johtajiksi kelpaavat. Kilpailun takia on 
tärkeää, että jännitys säilyy pääryhmien välillä. 

Kirjoituksessani en tule tarkastelemaan näitä luokkia erillisinä, 
vaan pyrin luomaan kuvan niistä haittatekijöistä, joita äärimmäisen 
porrastettu ja byrokraattinen järjestelmä pitää sisällään. Asenteiden 
ja menettelytapojen väliset konfliktitilanteet syntyvät jo kuten mai- 
nitsin koulutuksen reaktioina. Niiden pelkkä olemassaolo takaa, 
vaikka puhuisimme vain kuvitteellisista tilanteista, vihamielisyyden 
tunteiden jatkuvuuden, joka on eskalation ensimmäinen oire. Kaikki 
on pienimmässä. Armeija on erillään yhteiskunnasta, vaikka se 
elimellisesti on sen osa. Tavat, joita yhteiskunnassa noudatetaan, 
eivät enää päde sen piirissä. Käyttäytymisen ristiriita armeijassa ka- 
ventaa vaatimuksia, joita toinen, sosiaalinen miljöö, suosii. Ilmiö on 
sukua koulun ja kodin väliselle vaikutustilanteelle. 

Hallitsevan suhtautumisen ja holhoamisen takia kantahenkilökun- 
nan asema on suhteellisesti liian suuri. Voiman tasapainottaminen 
pedagogisesti kyvyttömien harteille aiheuttaa suvaitsemattomuutta 
ja usein auktoriteettiaseman väärinkäyttöä, vaikka sen ei aina tar- 
vitse kohdistua sotilaisiin fyysisesti. Nykyinen uudistettu lakikin 
suojelee melkoisesti simputukselta. Nöyryyteen alistaminen ja kuu- 
liaisuuteen kasvattaminen siinä ydin, mitä epäpätevien kouluttajien 
on käytettävä asemansa säilyttämiseksi. 


Sotilaslainsäädäntömme uudistamiseksi jätetty luonnos on päi- 
vätty 19. 8. 1965. Luonnos laista on jätetty lainvalmistelulautakun- 
nan tarkastettavaksi. Majuri A. Pajusen mukaan laki toisi sotilas- 
lainsäädäntöön sitovan ennakkosensuurin, joka muuten jo varus- 
miesten kohdalla toimii käytännössä. On hyvä, että maj. Pajunen 
vastustaa tällaista esitystä, koska se vieroittaisi armeijan entistä 
enemmän yhteiskunnallisesta kokonaisuudesta ja toisaalta soisi va- 
paan tilan toimia armeijan sisällä vaikka minkälaisten suunnitel- 
mien parissa. On naurettavaa uskoa, että laki yksinomaan suojelisi 
armeijaa vahingoittavilta lausunnoilta. Pikemmin ennakkosensuuri- 
laki tukisi armeijan sisäistä volyymia; tekisi sen itsenäisemmäksi 
voimatekijäksi. Siinä vaara. 

Puolustuslaitoksemme sisällä tapahtuu kaikenlaista, johon ulko- 
puolistenkin olisi hyvä tutustua. Mainitsen tässä esimerkin Uuden- 
kylän räjähdysonnettomuuden jälkiselvittelystä. Virallisissa lausun- 
noissa lehdistölle mainittiin mm., että asevarikkomme ovat täysin 
tyydyttävässä ja ajanmukaisessa kunnossa. Yleisö luonnollisesti rca- 
goi tyytyväisenä lausuntoihin, koska se kuvitteli kysymyksessä ole- 
van pelkän sattuman. Kuitenkin jälkeenpäin tulleessa kirjelmässä, 


17 


joka jaettiin komppanioihin, varsin selvästi annettiin ymmärtää, että 
ammusvarastojemme kunto on heikohko ja parannuksia olisi teh- 
tävä ja tarkkailua lisättävä. Epäkohtaluettelo käsitti toistakymmentä 
pykälää. 


Nykyiselläänkin armeija pystyy pitämään kurissa ja yleisön sil- 
miltä salassa kaikki mitä haluaa. Sen takia erillistutkimukset armei- 
jan olemuksesta ja vioista puuttuvat. 


Lyhyen välisoittoni tarkoituksena on osoittaa, että sensuuri armei- 
jassa toimii ja että tämän vuoksi suhteet yhteiskuntaan olisi norma- 
lisoitava poistamalla vallitseva hämäryys. 


II Seksuaalinen käyttäytyminen ja yleiset tavat 


Otsikkoni on kuvaava, sillä siitä ilmenee asioiden tärkeysjärjes- 
tys. Kirjallisuudessamme on vastikään ilmestynyt pari teosta, joissa 
kummassakin käsitellään mainittuja ongelmia: Mukan ”Täältä jos- 
takin” ja Hannu Mäkelän ”Kylliksi tai liikaa”. Teokset ovat hermo- 
herkkien kirjailijoiden johdatusta vallitseviin oloihin. Silti niihin 
sisältyy autenttisuutta, jota ci välttämättä tarvitse pitää pasifistisena 
propagandana. Samanlaisia ilmiöitä kuin armeijan piirissä esiintyy 
vankiloissa, tyttöpensionaateissa, missä tahansa suljetussa ympäris- 
tössä, missä viettielämä tahallisesti tyrehdytetään. Jos majuri Paju- 
nen näkee sananvapauden yhtenä demokratian kulmakivenä, olisi 
erittäin tähdellistä tietää hänen mielipiteensä nk. seksuaalisesta toi- 
mintavapaudesta, joka koskee huomattavasti laajempaa varusmies- 
piiriä kuin muutamien aktivistikirjoittajien parjaukset. 


Jokainen armeijan käynyt kokee sen jakomielisen tilan, joka ly- 
hyesti johtuu siitä, ettei päästä ”viivalle”. Tämän tilan analyysi on 
helppo suorittaa. Lomakiellot ja harvaan myönnetyt lomat nostatta- 
vat käyrää, jonka tarkoituksena on pitää jatkuva valmius — tais- 
telutilanteeseen asti. Selibaatissa olo ei liene useillekaan vaarallista. 
Sen sijaan vaarallisia ovat ne sivuvaikutukset, joita armeijan sys- 
teemi kasvattaa: homoseksuaaliset piirteet ja itsetyydytyksen run- 
saus. Kun armeija nimenomaan haluaa olla kasvattaja niin kuin 
poliisi auttaja, on se tätä taustaa vasten hoitanut asiat nurinniskoin: 
kunnioitus koko puolustuslaitosta kohtaan hälvenee sexin myötä ja 
pasifisteilla on hauskaa. Auktoriteettikasvatuksen tuloksena syntyy 

kapinointia ja suvaitsemattomuutta; kaiken todellisen kasvatuksen 
vastaisia purkauksia. 

Lomajutuissa on muuten turha vedota viime sotiin. Jos miehet 
eivät rintamilta päässeet tyydyttämään itseään tarpeeksi usein, ci 
se suinkaan todista siveellisestä puhtaudesta, jota siellä harjoitet- 
tiin. Minunkin tiedossani on useita rintamahomostelutapauksia. Ne 
eivät kuulu kirjoituksen puitteisiin, vaikka niillä saattaa olla kir- 
jallisen dokumentin arvo. Voisi ivallisesti todeta, että James Jones 
on rehellisempi kirjailija kuin Väinö Linna, koska viimeksimainittu 
ei pidä kaikkea kuvaamisen arvoisena. Samat siirtymät löytää ruo- 
tuväkiajan alueelta. Toimintojen rajoittaminen käy useille ylivoi- 
maiseksi ja tuloksena on sitten voimakkuusasteeltaan erilaisia tyy- 
dyttämistapoja, toiveita, kielen riippumatonta ja estotonta käyttöä, 
mikä on todistus suomen kielen notkeudesta. Kielen ala-asteen 
käyttö viittaa kyllä suoranaisesti häiriintyneisiin tunne-elämän as- 
pekteihin, väliaikaiseen sairaustilaan. Yllättävintä on, että kanta- 
henkilökunnassa, varsinkin pitemmillä jotoksilla ja sotaharjoituk- 
sissa, ilmestyy samanlainen epätoiminnallinen psykoosi. Varusmichet 
ovat kumminkin vaikeammassa asemassa, koska eivät voi luikata 
lähimpään bussiin tapaamaan vaimojaan, tyttöjään tai rakastettu- 
jaan. Esimerkiksi häiriintyneestä latautumisesta kelpaa komppanian- 
päällikkö S:n tapaus, joka sanallisesti vieteltiin päiväruokailussa. 
Vihamielisyyden ilmenemiseen oli syynä S:n sietämätön nalkutus ja 
epäasiallinen suhde alaisiinsa: 


Päiväruokailussa alik. K esitti kysymyksen: ”Mitä jos vic- 
teltäisiin ylil. S”. Asia sai välittömästi aikaan hysteerisen pur- 
kauksen. Jokainen halusi esittää oman näkemyksensä mahdol- 
lisimman tehokkaasta tavasta saada S punkkaan. (Haluan 
huomauttaa, että kyseessä oli mitä totisin tapaus.) Michet 
kierittelivät sanojaan S:n perseen kummallakin puolen, tekivät 
mitta-analyysia S:n kalusta, miettivät yhteistuumin hänen 
herkkiä paikkojaan (lannenystyrät, selkäpii, lapaluut jne.). 
Ylil. S:n karvaisuudesta käytiin pitkään väittelyä. Lopulta 
asia luisui itse yhdyntään ja sen suorittajaan, jonka hekuman 
huipulla olisi ollut pyydettävä myönnytyksiä. Juttu tuli lopulta 
niin sontaiseksi, ettei järjellisyydestä jäänyt häivääkään. Pöytä 
jätti yhteistuumin syömättä luumukiisselin. 


Edellä kerrotun kaltaista tapahtuu varusmiesaikana tuhkatiheään. 
Paljon positiivisempi ilmiö oli muovailla Intin pullista naisten eli- 
miä. Pullissa on taipuisa kuori ja paljon ilmaa välissä ja niiden 

ruskea värikin on suojaksi. Seksuaalisen käyttäytymisen helpottami- 
seksi olisivat vapaat sunnuntait eduksi sekä asiallinen ohjaus. 
RUK:ssa on tänä keväänä järjestetty ”avioliittokoulu” oppilaskun- 
nan taholta. Toiminnan voi ulottaa laajemmallekin, kaikkiin yksi- 


köihin. 


Armeijan yleisiä käytössääntöjä vaivaa monotonisuus. Sitä kut- 
sutaan sotilaallisuudeksi. Mitkään ärsykkeet eivät saa olla esteenä, 
ei toisenlainen ympäristö, ei esimiesten mukautuvaisuus, sotilaalli- 
suuden omaksumiselle ja vaalimiselle. Ohjesäännöt hallitsevat soti- 
lasta. Kysymyksessä on selvästi tapojen vulgarisoiminen. Paras 
kirjallinen dokumentti ohjesääntöpykälien vaikutuksesta on Hellerin 
"Me sotasankarit”, jossa kirjan päähenkilö Jossarian kokee sääntö 
22:n ylivoimaisena painajaisena. Entiset rintamajermut eivät lain- 
kaan pidä Hellerin kirjasta. Heidän mielestään pykälät ja ohje- 
säännöt kuuluvat abstraktiseen ympäristöön, jolla ci ole kosketus- 
kohtia todellisuuteen, siihen todellisuuteen, mikä on heidän kuvi- 
telmiensa hallinnassa. Tosiasia kumminkin on niiden olemassaolo. 
Eristäytyminen ei auta. Armeijan sosiaalinen ilmapiiri muokkautuu 
juuri tapojen ja tottumusten lineaarisuuden pohjalta; ilman ohje- 
sääntöjä toiminta kaaostuisi. Ryhmän toiminnat ovat pakottavan 
tarpeen sanelemia; sellaisenaan vapauden pahoinpitelyä. Tarkan 
järjestelykyvyn ansiosta sotilas ci pysty omaksumaan muita menet- 
telytapoja kuin mitä muut yhteisön jäsenet suvaitsevat. Jännitys 
yksilöiden välillä estää sen. Rajoittavat säännöt, tavat ja kiellot 
ovat symboleja. Monesti ne muistuttavat etikettejä. Me tiedämme 
niiden tarkoituksen, mutta emme tiedä miksi ne ovat välittyneet 
tietoisuuteemme juuri käytännön muodossa. Hauskan episodin jär- 
jesti yhden komppanian vääpeli. Hän opetti ruokailutapoja komp- 
panian käytävällä. Pienellä pöydällä oli kulhoa, lautasta, lusikka- 
haarukkamenetelmää jne. Aina kun hän asetti jonkun esineen 
paikalleen, ojennukseen, hän karjui: ”Te saatanan siat ette tästä 
lähin ruokaile kuin siat”. Kun hän sai kaikki kunnon riveihin ja 
karjaisi tutun lauseen, hän horjahti pöytää vasten ja kamat kilah- 
telivat lattialle. 


Pedagoginen ohjaus on arveluttavaa. Esimerkkien ottaminen on 
turhaa, koska olemme tekemisissä alkeellisten tosiseikkojen kanssa. 
Armeijan teoreettinen koulutus on luonnollisesti korkeammalla 
tasolla kuin ylläoleva esimerkki antaisi odottaa. 

III Sotilaalliset järjestöt ja sosialistinen armeija 


Suomessa toimii tällä hetkellä paljon puolisotilaallisia järjestöjä. 
Ne ovat suoranaista heijastusta, usein, varusmiesajan yhteenkuulu- 
vaisuudesta. Ne ovat tavallaan 30-luvun poliittisia seuralaisia, jäl- 
keläisiä, sillä niiden johdossa on samanhenkisiä tyyppejä. Reservi- 
upseereiden ja eri kilta-järjestöjen, Sotilaskotiyhdistyksen tarkoituk- 
sena on vaalia sotilaallista hegemoniaamme: ”Suomi ei hävinnyt 
viime sotia, se saavutti kunniakkaan tasapelin”. Aiheetta ne eivät 
herätä ärtymystä. Tilaisuus tekee ahnecksi. Ja tätä tilannetta poh- 
justetaan vetämällä mahdollisimman moni mukaan toimintaan. 
Fi ole syytä uskoa järjestöjen vilpittömyyteen, niiden toiminta 
kertoo päinvastaista. Kattamalla maa puolisotilaallisilla voimilla 
astellaan jo Suojeluskuntajärjestöjen jalanjälkiä. 

Tie sosialismiin ei tule olemaan veretön — tätä taustaa vasten. 
Parlamentaarinen järjestelmä on avuton armeijan edessä ja Puo- 
lustuslaitoksemme ravitsee itseään juuri järjestöjen tuella. Sitäpaitsi 
armeijan piirissä harjoitetaan syrjintää ja korruptiota, eivätkä voi- 
masuhteet upseeriston parissa suinkaan ole vasemmistolle eduksi. 
Tasapainoitettu tila voisi osin pysäyttää menevää prosessia, joka 
tulevaisuudessa muuten johtaa selkkauksiin. Toinen todellinen 
vaihtoehto on sosialistiset sotilasjärjestöt. Vaikka SKDL on rauhan- 
puolue uskon, että sen on jossain vaiheessa turvattava pyrkimyk- 
sensä kovemmilla otteilla. Puolustustaistelu on aina hyväksyttävä. 


Artikkelin edellinen osa julkaistiin Aikalaisessa 2/66. 

SAPFO 


Pentti Saarikoski 


Naisen asemasta keskusteltaessa on monta kertaa huomautettu 
siitä, että naiset eivät ole pystyneet samanlaisiin luoviin suorituksiin 
kuin miehet: naispuoliset tiedemiehet ja taiteilijat ovat poikkeuksia, 
ja perimätieto tekee heistä kernaasti epänormaaleja, ”miesmäisiä” 
yksilöitä. Näin on käynyt myös Sapfolle, yhdelle maailmankirjalli- 
suuden kuuluisimmista ja parhaista runoilijoista. Sapfo johti Les- 
boksella seurapiirityttöjen sisäoppilaitosta, ja vaikka mitään selviä 
todisteita Sapfon homoseksuaalisuudesta ei ole, sanotaan naisten- 
välistä rakkautta vielä tänäkin päivänä 'lesbolaiseksi? rakkaudeksi. 
Sapfo oli skandaali, ja kreikkalaisen kirjallisuuden tallentajille, kris- 
tityille munkeille, sellainen kauhistus että hänen runoistaan ei yksi- 
kään ole säilynyt kokonaisena jälkimaailmalle. 

Vuosia sitten, kun suomentelin kreikkalaista kirjallisuutta, käänsin 
kaikki katkelmat, jotka Sapfon tuotannosta on tallella. Tässä jul- 
kaistaan osa niistä; en ole tehnyt vuosien takaiselle työlleni mitään, 
fragmentit ovat täsmälleen siinä muodossa, johon ne aikoinaan kir- 
joitin. Tarkoitukseni on mennä tästä eteenpäin: aion tehdä näistä 
katkelmista, lauseen palasista, sanoista, sanojen puolikkaista runoja. 


Suomennostyössä käytin tekstejä 
SAPPHO AND ALCAEUS (Denys Page, Oxford Clarendon 
Press) 


ja 
POETARUM LESBIORUM FRAGMENTA (E. Lobel & 
D. L. Page, Oxford University Press). 

... suo meille, autuas 
sta. JOisto ja + 
(—-- rukous osoitetaan Kypris Afroditelle) 
.. hyvällä onnella .. 
. satamaan .. 
.. mustaa maata .. 
. merimiehet eivät tahdo .. 
. suuria tuulia .. 
. lujalle maalle .. 
.. mistä tahansa purjehtii, 
lasti menee 
ja kunnia .... 
virtaavat monet .. 
.. ottaa vastaan .. 


PO 


.. työt 


... lujalle maalle 


(Tämä on rukous merihädässä: pyydetään, että Kypris antaisi 
onnen päästä satamaan, astumaan mustaa maata, merimiehet eivät 
tahdo purjehtia, sillä he pelkäävät suuria tuulia ja kaipaavat lujaa 
maata, mistä tahansa he purjehtivat, menee lasti ja he menettävät 
kunnian.) 

ikä panee valittamaan, vapisevat jalat, voimattomat polvet, 
ikä leviää kaikkeen ihoon, 
(rakkaus?) lentää nuoria ahdistamaan 


+... ylevän tms. (gen. fem.) 
«. ota kaunisääninen kielisoitin ja laula meille hänestä, jolla on 
orvokkivyö 
SEK TAN enimmäkseen 
vaania harhailee maata 


. tärveltyi .. 

. työ, kaukana .. 
.. kasvosi luulen 
(näke)väni 
sia AKÄVä. ee 
aseen talvi .. 

tuskiin (tottunutta? : verbin part. fem. sing. akk.) 

PSK 017: 1 J 
muistakaa, mitä teimme kun olimme nuoria, meillä oli paljon 
kaunista, kaupunki tansseja . 


+... kutsun sinua ... (tule,) Gongyla, Abanthis, tartu kielisoittimeen, 
niin kauan kuin kaipaus lentää lintuina kauniin ympärillä: sillä jo 
sinun pukusi saa suunniltaan hänet (fem.), joka sen näkee, minä 
iloitsen eikä sitä moittisi itse Kyproksella syntynytkään, 

minä rukoilen ... 

tämän ?lle (tark. miestä?) 

tahtoisin .. 


. usein . 
» sillä kenelle tein hyvää, hän on ensimmäisenä tekemässä minulle 


vääryyttä 
.. turhien .. 
x Jälkel =... 
. (kieltosana) 
. sinua; tahdon . 
. kärsiä .. 


. tiedän sen itsekin . 


yöllä .. 

neidot .. 

laulavat yön 

sinulle ja morsiamellesi orvokkivyölle. 

Kun heräät aamulla (sulhanen), mene ystäviesi luo, jotta mc sai- 
simme nukkua edes sen ajan kun kirkasääniset (satakielet). 


«<. jumalien kaltaiset 

«... kaikki (yhtyivät) pyhään (lauluun) 

lähdettiin (pyhään?) Ilioniin. 

huilujen suloinen ääni sekoittui lyömäsoitinten kumuun, neidot 
lauloivat pyhiä lauluja, ja jumalainen kaiku ylti taivaaseen, nauru 

kaikkialla kaduilla .... 

ruukkuja, maljakoita ... 

Myrran ja kanelin tuoksu sekoittui suitsutukseen. 

Kaikki miehet huusivat himossaan suoraa huutoa, kutsuen Paiania, 
tarkka-ampujaa, lyyransoittajaa, ylistivät Hektoria ja Andromak- 
heta, jumalan kaltaisia. 


aaSmÄ pakeneva (fem.) 
nenne viedään 
-.. jumal .... häntä (?P) 
(jotain kärsimisestä?) mitä ... 
velkaa sinua ylistettyä 
- sinulle menestystä 

+... tytöt kauniita lahjoja 

-. rakas, soita helisevää kilpikonnaa 
«+ kaikkeen ihoon jo ikä: valkoisiksi tulevat tummat hiukset; pol- 
vet eivät kanna .... tanssivat kuin metsäkauriit 

«. mutta mitä tekisin? .... ei mahdollista että tapahtuu ... 
« . punasorminen aamu .. kantoi maan reunaan Tithonoksen .. yhtä 
kaikki tarttui (vanhuus häneen?) 
«.. (ei) rakastetun vaimon ....... luulee häviävän .. 
+... Ottaa seuraksi .. Minä rakastan loistoa: minä rakastan aurin- 
gon valoa ja rakkautta. 


Uni, mustan (maan ...) 

kävelet kun uni 

Miellyttävä jumala, tuskan kauheuden .... 
voimani on liian kaukana minusta .. 
Toivon ettei osakseni ... 

ja että autuailta .... 

En olisi niin ... 

koristeet ... 

Tulkoon minulle ... 

niille jotka kaiken ...... 


26 


Hallittu vankilakuvaus 

Jorma Ojaharju 


KAKKU 


”Kirjan tapaukset ete- 
nevät = mielenkiintoisesti 
ja vauhdikkaasti ja hen- 
kilöt piirtyvät selvinä 
kuin paikan päällä näh- 
tyinä lukijan silmiin.” 
(KU) 6,—/9,— 

TAMMI 


Erkki a alomaa 
YRJÖ SIROLA vo. 288 


ei 
. Siks Inen isto . 
sosialistinen humanisti auta, 199 a mik/stä. 19.0 
Laaja elämäkertateos. Kuvitettu. taskukirjan? , 
N. 410 s. 


Kansankulttuuti KIRIS 

NIISTÄ LEHDISTÄ 


TAIDE 1/66 

Näin arvokkaassa julkaisussa lienee parasta aloittaa profetiasta. 
Noin sata vuotta sitten sveitsiläinen historioitsija Jacob Burckhart 
laati merkittävän ennusteen. Hän väitti että pian koittaisi barbaa- 
rien aikakausi. Noita barbaareja Burckhart nimitti hirvittäviksi yk- 
sinkertaistajiksi. He tulisivat hallitsemaan maailmaa ennenäkemät- 
tömällä väkivallalla ja terrorilla. Sitten Henry Adams vuosisatamme 
alussa kertoi että vajaan puolen vuosisadan kuluessa laki teoriana 
ja aprioristisena periaatteena joutuisi väistymään voiman tieltä, mo- 
raali syrjäytyisi poliittisten tarkoituksenmukaisuusnäkökohtien tieltä. 
Adams ja Burckhart taisivat olla oikeassa, en viittaa pariin viimei- 
seen pikkumaailmansotaan vaan tähän Taide-lehteen. 

Liitupaperia, päivänpoliittis-taidepoliittista suhteellisuusharhaa. 
Sovun- ja suvun säilymisen kannalta olisi viisainta että kuvaama- 
taiteilijat erotettaisiin kaikista järjestöistä. (Kiila). Se ei varmaan- 
kaan olisi suurempaa tuhlausta kuin Taide-lehden ylläpito. 


PARNASSO on luku sinänsä. Sitä toimittaa Thomas Akvinolai- 
nen talossa Bulevardi 5, jossa myös muita asukkeja. Parnasson teh- 
tävänä on mm. kertoa TV-ohjelmista joka suuntaus pantakoon ilolla 
merkille. Siinä arvostellaan myös kirjoja kansien kera ja ilman. Sa- 
notaan Parnasson uudistuvan. Se on lauseena samanlainen, tai aina- 
kin tuo mieleen sellaisen toisen lauseen; kuin sanotaan miehen sam- 
muneen. Puhutaan niin paljon pahaa tähän maailman aikaan. Par- 

nasso muistuttaa ikkunaa. Sc avaa näköaloja kaukaisiin mutta kuten 
oikean ikkunan ollessa kysymyksessä, niin on siinäkin. Siitä ei viitsi 
katsoa mitä lähellä tapahtuu. Se huurrettuu tietyksi ajaksi vuotta. 
Pesijöinä siinä on kaikenlaista kansaa. Sieltä saa rahaa jos sinne vie 
jotakin. 


Toisenlaista toimintaa edustaa ns. TILANNE. Sc herättää eri- 
laista verta olemassaolollaan. Väitetään sielläkin olevan rahaa. Ei 
kuitenkaan koskaan ole saatu selville itkeekö Jarno Pennanen vai 
nauraa. Se on se parta. Tilanne on välillä paksumpi kuin välillä. 
Se on erikoisnumero. Siellä on kilpailuja ja palkintoja. Se on oiko- 
tie onneen. Useat ovat saaneet sen kokea maksumääräysten kautta. 


Tämä on osa siitä mitä lehdet ovat. NUORI VOIMAkin on 
lehti. Jotkut pitävät sitä suuntana. Minusta tuntuu että sc ci ole 
oikea eikä väärä tie. Sc on olemassa. Sillä on toimitus ja toimisto. 
Se on pinnalla mutta keskusteluissa pinnan alla. Siitä puhutaan jos 
puhutaan. Minä joka ammatin pakotteista seuraan sitä mikä on mi- 
nusta ulkona, otan sen usein käteen ja koetan syventyä. Sitäkin ni- 
mitetään lukemiseksi. Virkkunen on kirjoittanut siihen jotakin vie- 
hättävää. Se on muistin kirkkain kuva. Tietysti on monia muitakin. 
Mc olemme kaikenlaiset, lehdet, ihmiset ja jopa paperikin. Kaikkia 
lehtiä painetaan kaikille papereille. 


Olematta millään tunnetulla tavalla puhelinlaitoksen agentti, ver- 
taisin SUOMALAISTA SUOMEA, tuota lemmikkiäni, maaseudun 
jo aikautuneeseen puhelinverkostoon. Onhan tosin Kauko Kare joka 
kirjoittaa: ”Älkäämme olko estetisoivia, pitäkäämme myös purjeh- 
dusta ja jääkärielämää runoutena.” (Suomalainen Suomi 1/66). Ei 
myöskään ole soveliasta unohtaa niitä mittaamattoman tärkeitä ar- 
tikkeleja joita esim. tähtitieteestä olemme saaneet nähdä lehden 
palstoilla ja jopa rivien välissäkin. Lehdessä on suoritettu jako kah- 
teen. Kivimies on maanpäällinen ja Kalamies vetehinen. Jälkim- 
mäinen on olotilastaan johtuen huomaamattomampi. Lehteä ei suin- 
kaan julkaise Oy Puntila vaan joku salaseura nimeltä Valiolehdet. 
Se on valio seurojen joukossa. 


Jatkuu: Ensikerralla maanpäällinen lehdistö. 


Pekka Kejonen 

MUSIIKIN UUSI AALTO 


Pekka Gronow 


Kaisa Korhonen laulaa Kaj Chydeniuksen sävellyksiä: Hiiliä Mi- 
kelle, Kenraali (Brecht); Soi soi soileta, Don Juan (Kirstinä). 
Tammen äänilevy 2. 

Arvo Salo — Kaj Chydenius: Protestilauluja. Hiljainen kevät, Kirje 
joulupukille, Tottelisinko?, Onnittelut Jeesukselle. Esittäjinä Kai- 
sa Korhonen, Kaj Chydenius, Pertti Lumirae ja Kalle Holmberg. 
Tammen äänilevy 3. 

Sinua rakastan: Kari Rydman laulaa laulujaan ja balladejaan. Sa- 
taa Julmassa maailmassa, Kolme neitoa, Mitä sanoisin sinulle tä- 


nään. HMV 7EGY 166. 


Sulho Ranta sävelsi Työrintaman marssin, jota menestyksellä 
esitti mm. Tampercen lottakuoro. Leevi Madetoja sävelsi Taistelu- 
laulun ja Yrjö Kilpisen käsialaa oli Suomalaisen SS-pataljoonan 
marssilaulu. Kun Kaj Chydenius nyt keskittyy Brechtiin ja Arvo 
Salon pasifistisiin runoihin, täytyy ilmeisesti todeta, että kehitys on 
kulkenut myönteiseen suuntaan. Totcajista ei olekaan ollut puu- 
tetta. Ilpo Saunion mielestä Hiljaisesta keväästä voisi tulla 60- 
luvun nuorison tunnussävel, ja Kimmo Kevätsalo toivoi Kenraalia 
suosikki-iskelmäksi. Jopa kaupunginjohtaja Lauri Aho on Uudessa 
Suomessa tunnustanut pitävänsä Chydeniuksen lauluista. Vastahan- 
kaan ovat oikeastaan asettuneet vain musiikkikriitikot, mutta he- 
hän ovat konservatiiveja, ei heistä tarvitse välittää — näin ajatel- 
laan. 

Onnen huumassaan Chydeniuksen kannattajat ovat unohtaneet, 
että laulun aatteellinen sisältö on loogisesti täysin riippumaton sen 

musiikillisista arvoista. Vaikka SS-pataljoonan marssilauluun kirjoi- 
tettaisiin niin vaikuttavat sanat, että koko kansa sen kuultuaan in- 
nostuisi kannattamaan edistyksellistä politiikkaa, itse sävellys py- 
syisi aivan yhtä huonona kuin se on nyt. Vastaavasti Chydeniuksen 
laulujen aihepiiri ei suinkaan merkitse sitä, ettei niitä pitäisi arvos- 
tella myös samoilla perusteilla kuin iskelmiä ja liedejä. Säveltäjänä 
Chydenius on suunnilleen samaa luokkaa kuin Kaarlo Valkama ja 
eräät muut keskitasoa paremmat iskelmäsäveltäjämme. Hänen tuo- 
tannostaan löytyy todella hienoja juttuja, täysin Valkaman Valko- 
vuokkojen tai Lauri Jauhiaisen Kotiseutuni veroisia, mutta myös 
täysin epäkiintoisia sävellyksiä joita ci viitsi kuunnella sen enem- 
pää kuin huonoja kotimaisia tangojakaan. 

Nyt joku voi tietysti väittää, että yhteiskunnallisten laulujen 
ainoa arvosteluperuste on niiden tehokkuus, ja liian hienot sävel- 
lykset menevät Lauri Ahon ja muiden kansalaisten ohitse. Ainakin 
ne musiikinarvostelijat, jotka esittävät Chydeniuksen tilalle Luigi 
Nonon oopperoita, ovat täysin vieraantuneita suomalaisen yhteis- 
kunnan todellisuudesta. Nonon musiikki herättää yleisössä korkein- 
taan hämmästystä, mutta yhtä tehoton on sellainen laulu, jota ku- 
kaan ei viitsi kuunnella kahta kertaa. Chydeniuksen laulut tuskin 
menettäisivät tehoaan, jos sävellysten ja varsinkin esitysten musii- 
killinen taso olisi vielä hieman korkeampi. 

Olen joskus ihmetellyt, kenelle Kaj Chydenius oikein suuntaa 
sanomansa. Kuusikymmenluvun akateemisille radikaaleilleko? Mi- 
käli poliittisia pasifistisia iskelmiä aiotaan salakuljettaa sävel- 
radioon ja iskelmätilastoihin, lähtökohtien on oltava hieman toisen- 
laiset. Rhythm and bluesin pitkäaikaisena ihailijana olen tullut mel- 
ko immuuniksi perinteellisille käsityksille äänen kauneudesta ja sä- 
velpuhtauskin on minulle melko suhteellinen käsite, mutta silti ih- 
mettelen, kuinka moni kestää suuria annoksia Kaisa Korhosta. Hä- 
nellä on jotakin Joe Turnerin tai Muddy Watersin blueslaulun 
raa'asta voimasta, mutta ei hiventäkään sen vivahderikkaudesta. 
Sähkökitaran ja räkäisen tenorisaksofonin kanssa Kaisa Korhonen 
saattaisi silti olla melko hyvä, mutta pelkän pianon säestyksellä hän 
ei jaksa kiinnostaa kovinkaan kauan. Musiikki joka ei kiinnosta ei 
myöskään vaikuta. 

Juuri säestysten muuttaminen saattaisi ratkaisevasti lisätä Chyde- 
niuksen laulujen tehoa. Otetaan esimerkiksi Don Juan, joka ei ole 
poliittinen laulu. Miltä se kuulostaisi, jos säestyksenä olisi kitara 
ja huilu? Tai pieni rumbayhtye? Jos Carola laulaisi sen? Entä jos 

Soi soi soileta esitettäisiin harmonikan, kitaran ja basson säestyk- 
sellä? Hiiliä Mikelle tuskin huonontuisi, jos pianoa täydentäisivät 
sähköbasso, rummut ja tenorisaksofoni, olennaista tässä on se, että 
jos kansaan halutaan vaikuttaa, on lähdettävä kansan omasta mu- 
siikista. 

Kaj Chydeniuksen ja Kaisa Korhosen levyt eivät suinkaan ole 
huonoja. (Ihmettelen vain, kuka on sensuroinut Hiljaisen kevään 
tekstistä Sadankomitean nimen ja Onnittelusta Jeesukselle tuon 
laajan lakeuden piispan nimen.) Mukana olevat laulut kuuluvat 
Chydeniuksen parhaimpiin, ja Kirje joulupukille on yksi parhaista 
kuulemistani musiikillisista irvailuista. Mutta tärkeätä on muistaa, 
että parantamisen varaa on vielä melkoisesti. 

Tässä suhteessa Kari Rydmanin laulut tarjoavat erinomaisen ver- 
tailuperusteen. Rydman on tällä kertaa levyttänyt kauniita romant- 
tisia laulelmia, mutta yhtä hyvin häneltä voi tulevaisuudessa odot- 
taa hyvinkin radikaaleja lauluja. Olennainen ero Chydeniuksen ja 
Rydmanin välillä on se, että Rydman on erittäin ammattitaitoinen 
säveltäjä — myös iskelmäsäveltäjä. Hänen kauniit pienet sävellyk- 
sensä ovat enimmäkseen erittäin korkeatasoisia, mutta sopivat silti 
vaikkapa sävelradioon. Ennen kaikkea haluaisin kuitenkin kiinnit- 
tää huomiota hänen sovituksiinsa. Suomessa on tuskin koskaan 
tehty näin mielikuvituksellisia ja kuitenkin yksinkertaisen tehokkaita 
iskelmätaustoja. Ne eivät ehkä ensi kuulemalta yllätä ketään, mutta 
niihin ei väsy, vaan niistä löytää jatkuvasti uutta. Erityisesti olen 
ihastunut lauluun Julmassa ja ankarassa maailmassa, jossa kahden 
huilun, harmonikan ja basson yhdistelmästä on löydetty erittäin hic- 
noja sävyjä. 

Aivan riippumatta aatteellisesta tai musiikillisesta arvostaan Chy- 
deniuksen ja Rydmanin levyt ovat ilahduttavia kehityksen merk- 
kejä. Uusia kanavia on aukeamassa, ja lemmen ja kaihon lisäksi 
markkinoille on päässyt uusia ajatuksia. Ihmiset ovat jälleen ruven- 
neet itse tekemään lauluja, iskelmien säveltäminen ei enää ole muu- 
tamien ammattilaisten monopolina. Ehkä meidän on hyväksyttävä 
ajatus, että Rydman pystyy käyttämään normaaleja kaupallisia ka- 
navia ja joukkotiedotusvälineitä, Chydenius taas tavoittaa kirjallisia 
äänilevyjä ostavan pienen eliitin. Tälläkin kanavalla on rajoituk- 
sensa, kuten Arvo Salon tekstien sensurointi osoittaa, mutta sen 
lisäksi on olemassa muitakin, esimerkiksi lehdet. Soihdun numerosta 
1/66 löytyy Pentti Saarikosken runo Liisankadulla, jonka Tapio Lip- 
ponen on säveltänyt: 

Liisankadulla 

samassa talossa 

kuin Mikko Monosen ruumisarkkuliike 
On mun kotini 

vessa vesiposti 

keittokomero ja huone 


Hyvin esitettynä tämä vetäisi hyvinkin vertoja Chydeniuksen tuo- 
tannolle. Samoin on S. Vakkarin julkaisemassa Luokkataistelu-leh- 
dessä ollut muutamia päätoimittajan sävellyksiä, jotka ovat varsin 
kiintoisia. Varsinkin viime numerossa ollut Yömajan jenkka vai- 
kuttaa lupaavalta: 


Itse myös yömajan asukas maksaa 
ne yöpetin kustannukset 

Herroilla vain on aravatalot 
ja valtion avustukset 

Ja käsissä ranta- ja rakennusjätkän 
on sellaiset langat ja nyörit 

Että ellei nc miehet hyppää ja hyöri 
niin silloin ei maailma pyöri 


Kun melkein neljäsosa suomalaisista pitää jenkoista enemmän 
kuin mistään muusta musiikista, meidän on myös jenkkoja sävellet- 
tävä, jos haluamme heidät tavoittaa. Valitettavasti vain tekijän 
nuottikirjoitus on niin erikoista, ettei mitenkään saa tekstiä sopi- 
maan nuotteihin. 

Tällaisia lauluja löytyisi varmasti enemmänkin, eikä meidän tar- 
vitse tyytyä lehtiin. Elleivät ne kelpaa kaupallisille äänilevy-yhtiöil- 
le tai kirjallisille levyille, tekijä voi aina julkaista ne itse. Olen las- 
kenut, että eräissä tapauksissa voi sadan levyn myynnillä saada 
kaikki valmistuskustannukset peitetyiksi. Suomessa ilmestyy kym- 
menittäin pieniä kulttuurilehtiä, miksi ei täällä voisi olla myös 
kymmeniä radikaaleja äänilevy-yhtiöitä? Jos hyvin käy, saamme 
paljon hyvää käyttömusiikkia. Mitä enemmän sitä syntyy, sitä suu- 
rempi on mahdollisuus että joukosta löytyy jotakin kestävääkin. 

KASVAMISESTA JA KASVATTAMISESTA — 
KAIKILLE NIILLE JOITA ASIA JULKISESTI 
TAI YKSITYISESTI KOSKEE 


Markku Lahtela 


Arvovallalla on arvot ja valta. Kenraalilla on kenraalin arvovalta, 
opettajalla on opettajan arvovalta ja vanhemmilla on vanhempien 
arvovalta. Poliisilla on poliisin arvovalta ja junailijalla on junailijan 
arvovalta. 

Ratkaiseeko arvovallan se että asianomainen henkilö on alallaan 
tai yleensä toisia etevämpi? Johtuuko se että kapteeni seisoo asen- 
nossa kenraalin edessä siitä, että kenraali on hyvä kenraali? Ken- 
raali saa olla kuinka huono kenraali hyvänsä, kapteeni seisoo asen- 
nossa silti. Saako lapsi olla vanhempien kanssa eri mieltä? Saa 
kyllä, mutta vain tiettyyn rajaan saakka. Sen rajan jälkeen ratkaisee 
aikuisen, vanhemman arvovalta mitä tapahtuu. Senkö takia että hän 
on niin hyvä ja viisas aikuinen? Niin erinomainen äiti tai isä? 
Äiti tai isä saa olla minkälainen hyvänsä, lapsen on silti toteltava, 
lapsi on ruumiillisesti heikompi ja taloudellisesti riippuvainen van- 
hemmistaan. Ainakin tiettyyn ikään saakka. Sotilailla käsky- ja tot- 
telemissuhteet pyhittää instituutio, armeija; lasten ja vanhempien 
välillä ne pyhittää toinen instituutio: perhe. Koulussa on koulun 
hierarkia ja opettajat ovat lasten esimiehiä. Poliisia ei saa vastustaa 
siinäkään tapauksessa, että poliisi virkatoimissaan ylittää valtuu- 
tensa. Valituksen voi kyllä tehdä. Ihmissuhteet ovat järjestäytyneet 
hierarkisesti: ylemmät ja alemmat, käskijät ja tottelijat, esimiehet 
ja alaiset. 

Ensimmäisinä ovat ihmistä tässä maailmassa tervehtimässä van- 
hemmat, kaksi enemmän tai vähemmän aikuista ihmistä joilla on 
lähes rajaton valta lapseensa. Äiti aloittaa tämän vallankäytön ruok- 
kimalla lasta määrätunteina, joihin lapsi saa tottua halusi tai ei. 
Sitten tulevat hyvässä järjestyksessä muut määräajat, säännöt ja 
tavat. Niihin lapsi alistetaan houkuttelemalla, palkitsemalla, kiittä- 
mällä, torumalla, rankaisemalla ja viime kädessä aina pakottamalla. 
Vanhempien hymyt, kauhistelut, läimäykset ja lahjat viittoilevat 
lapselle suunnan johon hänen on kehityttävä. Kun nuo isot, tavat- 
toman isot ihmiset eivät lyö eivätkä tiuskaise vaan näyttävät tyyty- 
väisiltä, lapsi oivaltaa että nyt hän on tehnyt oikein, tätä toimintaa 
suositaan. 

Vanhempien lisäksi ilmestyy toisia arvovaltaisia aikuisia, setiä, 
tätejä, talonmiehiä ja isoäitejä. Kaikista heistä lapsi oppii muun 
muassa tietämään, että kiistatilanteissa he ovat häneen nähden 
niskan päällä. Heidän kieltojaan ja komentojaan lapsen on suurem- 
massa tai pienemmässä määrin noudatettava, mikäli hän haluaa 
välttyä ikävyyksiltä. 

Kielloista ja komennoista muodostaa aivan oman osansa koko sc 
laaja järjestelmä jolla lapsen sukupuolinen toiminta kanavoidaan 
sellaiseksi kuin aikuisista hyvä on. Lapsi käsittää tästä ensi alkuun 
lähinnä vain sen että jokin mikä on tavattoman hauskaa onkin 
tavattoman pahaa tai kiellettyä ja saa aikuiset reagoimaan omi- 
tuisesti ja lopulta vihaisesti. Tässä kanavoimisessa aikuinen ci 
kaihda mitään keinoja. Siinä valehdellaan ja pelotetaan, valistetaan, 
uhkaillaan ja lyödään. Tarkoitus pyhittää. Lapset ovat kansakunnan 
kalleinta omaisuutta, ja mihin omaisuutta käytetään, sen ratkaisee 
omistaja. 

Kansalaiskasvatuksensa tässä vaiheessa lapsi oppii joitakin hyviä 
tapoja, joitakin tarpeettomia tapoja ja joitakin ehdottomasti huo- 
noja ja vahingollisia tapoja. Mutta ennen kaikkea hän oppii sen 
että on olemassa ihmisiä, jotka ovat häntä ylempänä, joilla on 
keino panna hänet tottelemaan. Tämä oppi saa karvaan vahvistuk- 
sensa kun lapsi kesken parhainta leikki-ikää lähetetään kouluun. 
Kun koulut kansakouluista alkaen ovat sellaisia kuin ovat, oppivel- 
vollisuus on kauniimpi nimi työvelvollisuudelle; hiilikaivoksiin lasta 
ei enää saa panna 8-12 tunniksi; edistystä on tapahtunut: — hänet 
pannaan kouluun 4-6 tunniksi. Nyt ilmestyy vanhempien ja setien 
ja tätien rinnalle uudeksi auktoriteetiksi opettaja. Tämä auktori- 
teetti vaatii häneltä paitsi hyvää käytöstä myös erityistä opinhalua, 

häneltä vaaditaan aktiivista toimintaa, läksyjen lukua. Läksyt ensin, 
leikit sitten. Myös tällä auktoriteetilla yhdessä vanhempien kanssa 
on keinot ja valta pakottaa lapsi tottelemaan, mikäli hän jostain 
syystä rupeaisi niskuroimaan. Tämän todistaa jo se että lapsi yli- 
päänsä ollenkaan saadaan istumaan neljäkymmentäviisi minuuttia 
hiljaa pulpetissa. Vähitellen hänestä tulee taitava tässä pakotetussa 
hiljenemisen ja alistumisen taidossa; tervejärkisen ja tarkkaavaisen 
havainnoitsijan katsetta lasten remuamisen tai hälinän ei pitäisi 
sokaista siltä hiljaisuudelta mikä tähän kevääseen on leviämässä. 
Lapselle ulkoapäin ja pakolla asetetut tehtävät moninaistuvat, 
säännöt ja rangaistukset, koska hän vähitellen ”oppii ymmärtä- 
mään”. Viimeistään kansakoulussa lapsi saa kuulla myös että on 
vielä aikuisiakin mahtavampi olento, rankaiseva, rakastava, pelot- 
tava ja käsittämätön Jumala, tai Puolue. 

Vähitellen hänelle alkaa kantautua tietoa muistakin arvovallan 
kantajista. Siellä on poliisia, piispaa, kenraalia, ministeriä, presi- 
denttiä. Ja Pyhä Laki. Ja lääkäreitä, tuomareita, tohtoreita, profes- 
soreita. Kaikille näille järjestyy sitten oma paikkansa. Yhdessä 
vanhempien ja setien ja tätien ja opettajien kanssa he muodostavat 
erityisen hierarkian, jonka toistaiseksi ainoana yhteisenä piirteenä 
on se että he ovat lasta mahtavampia ja hänen yläpuolellaan. 
Samantekevää minkälaisia professoreita tai tuomareita on joukossa. 
Arvovalta riittää. 

Koulu jatkuu vähintään siihen saakka kunnes lapsi on täyttänyt 
kuusitoista vuotta. Yhdistetyn koti- ja koulukasvatuksen subtiileim- 
pia, hienoimpia tuotteita on nuori ihminen joka itse kuvittelee 
haluavansa sitä mihin hänet on pakotettu. Pojat pääsevät aikanaan 
miesten kouluun osoittamaan, kuinka hyvin he osaavat totella sil- 
loinkin kun komentaminen on kaikkein räikeimmillään. 

Äänestysikäisinä näiltä samoilta ihmisiltä odotetaan itsenäistä 
harkintakykyä. Siinä ihmiseltä odotetaan metamorfoosia jonka rin- 
nalla toukan muuttuminen perhoseksi on pientä; demokratia ja 
vastuuntunto yhteisistä yhteiskunnan asioista ovat niin sanoakseni 
vainaja johon viimeistään koulun jälkeen voi saada vain spiritistisen 
kosketuksen. Kansalaiselta odotetaan että hän itse pystyy ratkaise- 
maan mikä hänelle ja koko kansalle on hyödyksi: tältä samalta 
ihmiseltä jolle siihen mennessä parhaassa tapauksessa kaksikym- 
mentä vuotta on teroitettu, että on olemassa henkilöitä joilla ilman 
että he kuuntelevat hänen sanojaan muuten kuin nimellisesti on 
oikeus komentaa, käskeä, rajoittaa, pakottaa ja rangaista häntä. 

Imeväisestä saakka hänen mieleensä on ajettu arvovaltauskoa ja 
herranpelkoa, nyt hänen pitäisi pystyä omavastuullisiin ja itsenäisiin 
päätöksiin. Hänen joka ei enää tiedä varmasti mitä hän itsekään 
oikein haluaa pitäisi nyt pystyä arvostelukykyisesti valitsemaan 
puolue ja täten ratkaisemaan käsityksensä koko valtakunnan 
asioista. Eikä hän siihen pysty. Kunnon kansalainen kaikkein vähi- 
ten koska hän on saanut tämän kunnollisuuden maineensa nimen- 
omaan alistumalla. 


Kun yhteiskunnan sisäinen suhdejärjestelmä on niin arvovaltaus- 
koinen ja herranpelkoinen kuin se on, on niin sanottu kunnon 
kansalainen yhtä suuri kauhistus kuin kiltti lapsi. Hän osaa lukea 
ja kirjoittaa ja tehdä työnsä jonka on oppinut ja osaa käyttäytyä 
joutumatta ikävyyksiin. Eikä hän tässä oppimisessa ole joutunut 
luopumaan muusta kuin itsetunnostaan ja itsenäisestä ajattelusta 
sekä ehjästä tunne-elämästä. Jos kerran teollisuuden ja talouden 
kasvu tällaisia tuotantoyksikköjä ehdottomasti vaatii ja tarvitsee, 
niin kenelläpä olisi mitään vastaansanomista? 


Nämä ihmiset ovat mukavia hallittavia. He eivät kysele käskyn- 
antajan perusteita, kun tällä antajalla on riittävästi joko uskonnon, 
”demokratian”, tieteen, rahan tai väkivallan pyhittämää arvovaltaa. 
Heitä voi käyttää mihin tahansa, niin hyvään kuin pahaankin, heillä 
ei ole edellytyksiä tajuta tai ratkaista mihin heitä käytetään. Itä- 
Saksassa heitä käyttää kommunismi, Länsi-Saksassa kapitalismi, 
Espanjassa Franco, Yhdysvalloissa Johnson & kumppanit, Kiinassa 
Mao — Suomessa he arvattavasti käyttävät itse itseään. Ainoa edel- 
lytys on näiden alamaisten ruumiillisen hyvinvoinnin edes jonkin- 
lainen siedettävyys, siis että valtakunta-koti ja esivaltaisä tarjoaa 
heille juotavaa, syötävää ja katon. Tarvittaessa heidät saa luopu- 
maan näistäkin ja muuttumaan tuhkaksi. Kuusikymmentäyhdeksän 
prosenttia amerikkalaisista kuuluu kannattaneen sotaa Kuuban 
kriisin aikana. He eivät ikäänkuin ota todesta Neuvostoliiton 
atomipommeja. Mistä ne kolmekymmentäyksi prosenttia sitten 
löytyivät, on arvoitus. Puolet heistä otaksuttavasti ei tiennyt mitä 
sanoa ja loput olivat ilmeisesti kommunisteja, radikaaleja ylioppi- 
laita, hulluja tai kokonaan joltain toiselta tähdeltä. 

Olisi erikseen tutkittava mitä edellytyksiä näissä olosuhteissa 
ihmiseltä vaaditaan, että hän pääsisi meidän johtajaksemme ja hal- 
litsijaksemme; ehkä osa johtajista on tavallista terveempää ja sit- 
keämpää ainesta, osa tavallista viekkaampaa ja väkivaltaisempaa. 

On monia mahdollisuuksia kun ihmisten rakenne on muokattu scl- 
laiseksi kuin on. Koko kasvukauden ihmiselle on opetettu että aina 
on joku hänen yläpuolellaan, aina on joku jolla on oikeus kieltää, 
komentaa ja pakottaa häntä, aina on joku joka tietää asiat parem- 
min kuin hän. Tasavallan porvarillis-liberaalit omattunnot pohtivat 
sitten hurskaina massaihmisen ongelmaa ja arkkipiispa ihmettelee, 
kuinka ihmisiin on mahtanut syntyä sellainen väärinkäsitys että 
heitä hallittaisiin ulkoapäin. (Vai onko arkkipiispan Jumala arkki- 
piispa itse? En rupea väittelemään). Ja siellä seassa vielä psykiatrit 
ja psykologitkin soutavat ja huopaavat teoriasta toiseen ja saavatkin 
sitä tehdä kunnes rupeavat luottamaan omiin silmiinsä. Seksuaalis- 
ten ja muitten häiriöitten syyt ovat olleet selvillä jo ajat sitten. 
Mutta toiminnan hetkellä yhtä ja toista rupeaa aina arveluttamaan. 
Niistä joita tämä kasvatusjärjestelmä ei täysin pysty alistamaan 
tulee diktaattoreita, huligaaneja, rikollisia tai radikaaleja. 

Miksi siis enemmistö ihmisistä täyttää verraten laajassa mitassa 
arvostelukyvyttömyyden etten sanoisi tyhmyyden kriteeriot? Siksikö 
että he ovat syntyneet sellaisiksi? 

Lapsi on luontoa ja hänen kasvattamisensa on puuttumista luon- 
non tapahtumiin siinä missä viljalajien jalostaminen tai tuhohyön- 
teisten torjuminenkin. Ja virheellinen puuttuminen luonnontapahtu- 
miin kostautuu. Sille tavalle millä me kasvatuksessa puutumme 
luontoon on ominaista väkivaltaisuus jota emme edes tajua, koska 
sitä on harjoitettu niin kauan. Kiellot, komennot, pakottamiset ja 
rajoittamiset ovat kasvatuksessa niin oleellisia jokapäiväisyyksiä 
ettei niitä huomaa kukaan muu kuin lapset, jotka tulevat tänne 
aivan uusina ja jotka sitten totutetaan talon tapoihin. 

Niinsanottu vapaa kasvatus on ollut ja on jatkuvasti pilkan 
aiheena. Moni niistä jotka sitä ovat yrittäneet ovat joutuneet suh- 
teessaan lapsiin niin sotkuiseen ja hämmentävään tilanteeseen että 
he vähä vähältä ovat useissa kohdin joutuneet antamaan periksi 
pakottamiselle ja väkivallalle. Toiset heistä kyselevät epätietoisina, 
eikö tässä nyt jonkun pidä tietää ja päättää, ja että milloin hän 
itse tietää ja milloin tietää lapsi jne. Vetäessään vapauden ja mieli- 
vallan hemmottelun välistä vaikeaa rajaa he ovat monissa kohdin 
luiskahtaneet takaisin väkivaltaan, epävarmuus ja sekaannus on 
yltynyt niin lapsessa kuin kasvattajassakin. Eikä ihme, sillä van- 
hemmat itse ovat oman koti- ja koulukasvatuksensa tuotetta ja 
tietyin, yllättävän ahtain rajoin sen vankeja. Miten he voivat antaa 
lapselle sitä mikä heissä itsessään on enemmän tai vähemmän tu- 

kahdutettu? Niille jotka ovat kiinnostuneet todella luovasta ja käy- 
tännössä jatkuvasti kokeiltavasta vapaasta kasvatuksesta voi mitä 
kiireimmin luettavaksi suositella englantilaisen, aikamme radikaa- 
leimman kasvattajan A. S. Neillin kuvausta koulusta jonka hän 
on perustanut ja jota hän yhä johtaa, Suzmerhill, a radical approach 
to child rearing (Hart Publishing Company, New York, 1960.) 
Oppi ihmisen synnynnäisestä pahuudesta on myrkyttänyt ja myr- 
kyttää yhä koko kasvatustapaamme. Opin perustana on syvä epä- 
luottamus ihmiseen. Yksi sen kulmakivistä on kieroutunut ja kuole- 
manmakuinen käsitys ihmisen sukupuolisista voimista. Koska uscat 
opin kannattajista katsovat saaneensa tietonsa arvovaltahierarkian 
ylimmältä instanssilta, heitä eivät horjuta terve järki enempää kuin 
ilmiselvät seurauksetkaan, jotka heidän mielestään päinvastoin ovat 
omiaan todistamaan opin oikeaksi. Suora käytäntö tästä opista on, 
että vertaansa vailla hakevalla raakuudella ja väkivallalla tukah- 
dutetaan lapsen sukupuolisuus eikä tajuta että käydään elämän 
perusvoiman kimppuun, ja jos tajutaankin, niin uskotaan että tuo 
voima on pahasta ainakin lapsessa. (Hyvin uskottu ja kovasti 
luotettu omaan uskoon, uskonasioissa ci yllättäen enää ollakaan 
vajavaisia ihmislapsia.) Tämän opin kannattajat pitävät sotia, väki- 
valtaa, rakkaudettomuutta, välipitämättömyyttä ja henkistä lais- 
kuutta todistuksena siitä, että ihminen todella on paha tai ainakin 
erinomaisen altis pahuuteen. He pitävät tätä pahuutta tai taipu- 
musta pahuuteen absoluuttisena tosiasiana eivätkä voi ymmärtää 
että niin kauan kuin he näin ajattelevat ja sen mukaan elämää 
säätelevät, niin kauan se myös tosiasiana pysyy — joskaan ei abso- 
luuttisena vaan heidän oman toimintansa varassa elävänä suhteel- 
lisena tosiasiana. Jos syöminen, juominen ja nukkuminen julistet- 
taisiin rikoksiksi ja ihmiset eri keinoin varsinkin lapsena tehokkaasti 
pakotettaisiin olemaan nälässä, janossa ja väsyneinä, niin olisi 
mahdollista luoda aivan omalaatuinen kulttuuri jolla silläkin olisi 
varmasti omat ”arvokkaat saavutuksensa ja perinteensä”. Ei se 
olisi sen kummempaa kuin vain eräs tietty käsitys ihmisen olemas- 
saolosta ja sen päämääristä. Siinä kulttuurissa olisi vain olosuh- 
teiden pakosta vielä enemmän rikollisia, syntisiä ja tunne-elämäl- 
tään häiriytyneitä, vielä enemmän valvottavaa ja rangaistavaa ja 
kiellettävää ja johdonmukaisena seurauksena vielä vähemmän rak- 
kautta ja vielä enemmän väkivaltaa, sotia, välinpitämättömyyttä, 
yksinäisyyttä, epätoivoa. Ehkä vastaavasti olisi myös parempia tau- 
luja, lauluja, näytelmiä, lääkäreitä, tehtaita, aseita, ehkä vapahtajaa 


39 


ei olisi ainoastaan naulittu ristille vaan lisäksi häneltä olisi iho 
revitty suikale suikaleelta ja pää kaadettu sulaa lyijyä täyteen. 

En tässä nimenomaisesti syytä kristinuskoa tai kirkkoa, koska 
kommunistisen Neuvostoliiton kasvatus- ja opetusjärjestelmä todis- 
taa ettei jumalatonkaan oppi ole vapautunut samasta perustavan- 
laatuisesta epäluottamuksesta lapseen, mistä on seurauksena kaik- 
kinainen pakkokasvattaminen ja pakko-opettaminen. Yksinkertainen 
perustilanne on, ettei luoteta siihen että lapsi suotuisassa ja pakot- 
tomassa ympäristössä itsestään kehittyy niin hyväksi kuin hänen on 
mahdollista kehittyä ja että kun perityt ominaisuudet ovat yhtä- 
läiset niin vapaana kasvanut ihminen ihmisenä kirkkaasti ylittää 
parhaimmatkin niistä yksilöistä joita meidän rajoittava, karsiva ja 
pakottava järjestelmämme tuottaa. Vaikeat lapset ja hyvinvointi- 
mellakat saattavatkin olla tämän hetken terveimmät ilmiöt. Osa 
elämää joka ei ole alistunut. Ne kasvattajat jotka vaativat tiukkoja 
otteita käyttäkööt niitä toisiinsa. Muut syventykööt ilmiöitten 
syihin. 

Tiedostaminen ja tilanteen ymmärtäminen on tässä tapauksessa 
erityisen vaikeaa, koska itse olemme syvälle juurtuneet tähän jär- 
jestelmään. Useimmat meistä eivät huomaa mitään omalaatuista 
sotilaassa, joka kantapäät yhdessä liikkumatta kuuntelee esimie- 
hensä käskyä. Ja tämä on sentään nykyisissä ihmissuhteissa näky- 
vimpiä esimerkkejä siitä mitä tapahtuu pinnan alla, kodeissa ja 
kouluissa, ja mikä yhä kiireisemmin odottaa paljastumisensa ja 
poistamisen hetkeä — ensinnäkin sen väkivallan takia jonka uhreiksi 
lapset kasvatuksen nimissä päivittäin joutuvat ja toiseksi niiden 
aikuisten takia jollaisia tämä tapahtuminen tuottaa ja jollaisia 
suuremmassa tai pienemmässä määrin olemme me kaikki. 

On hyvät syyt uskoa että tätä kautta tulee päivänvaloon yksi 
vuosituhansien suurimmista epäkohdista ellei rikoksista. Sen oival- 
taa jokainen, joka on tehnyt itselleen selväksi millaisena lapsi 
tähän maailmaan syntyy, kuinka suuri vaikutus on kasvatuksella 
ja koulutuksella ja miten kaikki ihmiset poikkeuksetta ovat huoles- 
tuttavan vajavaisia ja mieleltään rampoja mikäli heidän kasvatuk- 
sessaan on ollut perustavanlaatuinen virhe. Ja nyt se on ollut ja on. 
On lisäksi perusteltua aihetta epäillä että sama virhe esiintyy kai- 
kissa nykyään tunnetuissa kulttuureissa. Virhe jonka yksi niin viat- 
toman näköisiä ja jokapäiväisiä oireita on aikuisen vihainen ärjäisy 
tai lyömään kohonnut käsi. Ensimmäisiä käytännön tehtäviä Suo- 
messa tulee olemaan sellaisen koulun perustaminen joka ei ole kou- 

luhallituksen käskettävissä. Vanhempien asenteet muuttuvat hitaasti 
ja vieläkin hitaammin sen takia että suuren osan aikaa ja energiaa 
joutuu tässäkin asiassa uhraamaan järjestelmänsä hypnotisoimien ja 
muiden = kauko-ohjattujen =suostuttelemiseen ja taivuttelemiseen, 
ja sen takia että niiden muuttuminen ei voi olla kajoamatta yhteen 
perustabuun joka tosin on hajoamassa eräiltä osin mutta joka var- 
haislapsuudessa ja varhaisnuoruudessa on vielä täydessä voimas- 
saan, nimittäin sukupuolitabuun. Kun Suomeenkin saadaan sellai- 
nen koulu, joka ei pakkosyötä lapsille älyllistä ja useimmiten ajas- 
taan jälkeenjäänyttä tietoa silloin kun he haluavat vielä leikkiä, 
vaan jossa opettaminen on täysin alistetussa asemassa lasten luon- 
nollisten halujen ja uteliaisuuden suhteen, silloin on otettu hyvä 
askel oikeaan suuntaan. Näitä kouluja on vain muutama koko 
maailmassa, niiden perustaminen on yksityisen oma-aloitteisuuden 
varassa ja eräissä maissa rikos. Tässä vaiheessa niitä ei tosin pidä 
halventaa nimityksellä koulu; ne ovat eräänlaisia turvapaikkoja 
jonne lapset pelastetaan kuoleman, pelon, arvovaltauskon, pakon ja 
mekaanisen tiedon kynsistä. 

Jorma Ojaharju 


OTTELU 


Pekka sai nyrkkinsä sidottua. Hän nousi katsomaan ottelulistaa. 
Kahdeksas. On aikaa lepäillä vähän. Hän asettui penkille pitkäk- 
seen. Ovi oli auki käytävään josta kuului ähkäisyjä ja tuhinaa 
miesten verrytellessä ja varjonyrkkeillessä. Kevyen välisarjan mies 
Kanerva vilahti oviaukossa. Ylhäällä ulvottiin tervetuliaispuheelle. 

Pekan pulssi oli hieman liian nopea. Lepopulssin pitäisi olla 
viisikymmentäneljä viisi, nyt se oli ainakin kahdeksankymmentä. 
Hiki hulvahti pintaan yhtäkkiä, sitten taas vilutti. Pekka ähkäisi: 
olisipa pullo olutta. Ennen matsia ei kyllä saisi juoda mitään. Me- 
nee terä, sanoi Laaksonen. Yhden illan juopottelu pilaa kahden 
viikon harjoittelun tuoman kunnon. Mutta se ei tiedä eilisestä mi- 
tään. 

Hän nousi ylös. Vatsassa kiehui. Kumpikin käymälä oli varattu. 
Jännitys kuulemma lyö vatsan rikki. Jännitys. Punaviini ja olut sen 
lyö rikki. Toisen oven takaa kuului paperin rahistelua ja veden 
kohinaa. Ja kylläkai jännityskin... Pekka kääntyi poispäin huo- 
mattuaan kuka tulija oli. Koskela, hänen vastustajansa. Koskela 
vilkaisi häneen mutta käänsi heti katseensa. Pekka meni käymälään. 
Lemusta päätellen Koskela jännitti. Helppo pala jos se jännittää. 
Heti alussa luulot pois, päälle niin perkeleesti vaan. Eka laaki kova 
ja sitten... Hän laski housunsa ja istuutui. 

Kymmenen kaljaa ja pullo pari punaviiniä. Ei siitä mitään kun- 
to mene. Paskapuhetta. Lihakset vaan laukee; kun on pitkän aikaa 
treenannu eikä käynyt hierottamassa niin se laukasee, herkkyyttä 
se vaan antaa. Pekka nousi ja ryhtyi pesemään käsiään. Mutta jos 
meneekin vaan herkkyys ja reaktiot ja muut. Silmät vetistää ja hi- 

koilee liikaa eikä jaksakaan, niinkuin se äijä sanoi luennolla. 
Pekka kuivasi kätensä käymäläpaperiin ja meni käytävään. Hän 
alkoi verrytellä ja ravistella käsiään. Kevyensarjan mies Kolkka 
tuli hänen viereensä. 

— Kenen kanssa sulla on? 

— Koskelan. 

— Meinaatko vetää suoraks? 

Pekka ci vastannut. Meinaatko vetää suoraks. Kumpiko sinne jää 
suoraks? Jumalauta kun se olisi jo ohi. Samantekevää voitti tai hä- 
visi kunhan se olis ohi. Helvetti sentään kun... 

— Pistetää hanskat kässii valmiiks ja mennä ylös. Siu ottelus on 
kahen peräst. Mie otan hantuukin ja hammassuojat. 

Pekan valmentaja Laaksonen, lyhyt lihava karjalainen otti häntä 
käsipuolesta. He menivät pukuhuoneeseen. Laaksonen otti kintaan 
käteensä ja avasi sen nauhat. 

— Paa kätes sissää. 

Laaksonen otti tukevamman asennon ja työnsi käsineen perille. 

— Onko hyväst? Mie sion. Laaksonen kiersi nauhat tukevasti 
ranteen ympärille. 

— Tulko liian tiukast? No hyvä. 

Hän teki solmun käsineen sisäpuolelle ja tunki pitkäksi jääneet 
rusetit nauhojen alle. Laaksonen kaivoi Pekan kassista pyyheliinan 
ja hammassuojat. 

— Puuttuuk siult mitä? Alasuojat? 

— On on, mennään jo. 

He astelivat portaita ylös. Laaksonen kiersi kätensä Pekan har- 
tioille. 

— Milt siust tuntuu? Hyvi männöö koha kuuntelet mitä mie 
sanon. Siun pittää uskoo mitä mie sanon. Kehä ulkopuolelt näkkee 
paljo paremmin ko kehäs. Sen sie tiät itekkii. 

Halli oli viimeistä paikkaa myöten täynnä. Kirkkaasti valaistu 
kehä kohosi yleisön keskeltä. 

MERO NEN MERO NEN MERO NEN, kajahti parvek- 
keelta. 

Kehässä oli parhaillaan kaksi kärpässarjan miestä. Lyhyempi 
tuntui olevan niskan päällä. Laaksonen vei Pekkaa kohti punaista 
nurkkaa. Eturivissä istui pieni invaliidi joka huusi täyttä kurkkua: 
Tapa se, tapa se, lyö lyö, nyt nyt NYT. Jälkeenpäin Pekka muisti 
ihmetelleensä miten kauan mies pysyisi tuolillaan. 

Merosen vastustaja oli pudonnut istumaan. Meteli paisui kor- 

viahuumaavaksi. Jotkut olivat nousseet penkeille seisomaan. Pekkaa 
puistatti. Kehätuomari nosti Merosen käden ylös. 

VOITTAJA TYRMÄYKSELLÄ KOLMANNESSA ERÄSSÄ: 
KARI MERONEN. 

Pekka istuutui pienelle pallille kehän juurella. Laaksonen ryh- 
tyi hieromaan hänen selkäänsä. Pekka huomasi kahden eturivissä 
istuvan miehen tarkkailevan kiinteästi itseään. 

— Jumalauta siinä on kovan näkönen jätkä, silmäkulmatkin ihan 
sohjona. 

— Osaakohan se lukee tai kirjoittaa? 

— Missä sec sitä olis oppinu? Salillako, hähäähää. 

— Hähähäh. 

SEURAAVAN OTTELUN TUOMARISTO: ARVOSTELE- 
MAAN: ÖSTERBERG, GRANHOLM, SUNDOVIST, FAGER- 
NÄS, NIEMELÄ, KEHÄÄN: ARPONEN. 

Pekan vatsassa kiersi. Liikaa ilmaa. Ei uskalla, tulee varmasti 
lusikallinen. Jalatkin tuntuivat kuin jäätyneiltä. Jumalauta kun tä- 
mä on ohi niin juon pääni täyteen. Pekka naurahti. Raunohan niin 
sanoi; jos voitetaan niin ryypätään, jos hävitään niin dokataan. 

— Jumalauta se vaan nauraa vaikka sillä on seuraava matsi. On 
on perkele. Merosen vastustajaa autettiin alas kehästä. Miehen kas- 
vot olivat veressä, molemmat silmät ummessa ja huulet rikki. Avus- 
tajat taluttivat hänet pois. Pekka nousi. Laaksonen työnsi hammas- 
suojat hänen suuhunsa ja hieroi puhdistettua vaseliinia hänen sil- 
mäkulmiinsa ja poskipäihinsä. Pekka nousi portaat ylös ja astui 
köysien ylitse kehän. Laaksonen työnsi hartsilaatikon hänen ulottu- 
villeen. Pekka astui laatikkoon ja hieroi jalkojaan hartsissa. 

SEURAA OTTELU RASKAASSA SARJASSA. PEKKA HA- 
KALA, VTN. SEKÄ MATTI KOSKELA NVL. 

Pekkaa huimasi. Ottelen yhden erän ja luovutan. Sanon Laak- 
soselle että selkä venähti. 

— Hakala, kuule Hakala, sä olet suurin ja kaunein, huusi inva- 
liidi. Etumaisista riveistä kuului naurunremakkaa. 

— Ottelijat keskelle. Tuomari tunnusteli molempien käsineitä. 

— Hammassuojat kai on. Ja alasuojat? 

Ottelijat nyökkäsivät. Koskela tuijotti Pekkaa silmäterät laajen- 
neina kuin olisi yrittänyt hypnotisoida hänet. Pekka katsoi lattiaan. 

— Kun minä sanon irti niin molemmat ottavat askeleen taakse. 
Välttäkään sitomista ja muita epäpuhtauksia. Reilu ottelu sitten 
pojat. 

Kehätuomari antoi merkin ajanottajille. Pekka peräytyi selin 
kulmaansa. Jumalauta kun tämä on ohi niin ei koskaan enää... 
ei koskaan enää. Gongi kumahti. 

— Päälle Koskela, vedä heti vaan. Ei se mikään oo. 

Pekka painoi leuan kiinni rintaan ja nosti kätensä suojaukseen. 
Koskela tuli omituisesti takakenossa suojaustaan pyörittäen. Pekka 
löi vasemman suoransa Koskelan kintaisiin. Tämä yritti päästä 
lähelle koukkuineen. Pekka hosui vasemmallaan kuin Koskela olisi 
ollut spitaalinen jota ei saa päästää lähelle. 

— Koskela mee sinne ja lyö yks kunnon oikee ja tuu pois. 

Koskela painoi päänsä kuin härkä ja hyökkäsi. Pekka siirsi pai- 
nonsa vasemman jalkansa varaan. Koskelan tullessa hän löi vasem- 
pansa ja heti perään toisen. Molemmat olivat osuneet Koskelan 
kasvoihin. Koskela jatkoi hyökkäystään. Pekka joutui köysiin ja 
sai ottaa vastaan kovan oikean koukun. Hänen polvensa notkahti- 
vat. Hän takertui kiinni Koskelaan molemmin käsin. Tuomari erot- 
ti heidät. Pekka horjui, hän oli hieman sekaisin. Koskela tuli uudel- 
leen kuin kiukkuinen sonni. Pekka katseli häntä kuin udun läpi. Nyt 
oikea, oikea suora, nyt kun se hyökkää. Hän löi oikeansa. Se meni 
ohi. Äkkiä Pekka tunsi ankaraa kipua päässään, leimahteli kuin 
ukkosella. Hän vaipui hitaasti kanveesille. Pekka katsoi mitään ta- 
juamatta syliinsä johon tippui verta suurina pisaroina. Sitten hän 
tunsi itseään nostettavan pystyyn. 

— Päänne löitte yhteen, Laaksonen sopotti. — Kulma auki kum- 
mallakin. 

KUMMALTAKIN OTTELIJALTA AUKESI SILMÄKULMA. 
TÄLLAISISSA TAPAUKSISSA OTTELU ARVOSTELLAAN 
KESKEYTYSHETKEEN SAAKKA JOTEN VOITTAJA NÄIN 
OLLEN ON PEKKA HAKALA VIN. 

— Kuulit sie? Sie voitit. Se ol iha oikee, siull ol enemmän osu- 
mii, puhtaampi vasemman käe osumii. 

Laaksonen heitti pyyheliinan hänen hartioilleen. 

— Hakala, nyt sä et ole enää kuin suurin hahaha. 

Pukuhuoneessa kevyensarjan mies Kolkka tuli istumaan Pekan 
viereen. 

— No sä voitit. Miltä se tuntu? Tais olla helppo jätkä. 

Pekka tuijotti lattiaan. 

— No, vähän se oli avonainen, vasen meni helposti perille. 

Hänen päätään särki. 

— Mutta kyllä minä annan pojalle uusinnan koska vain. 

POLEMIIKKIA 


DDR JA PERTTI LINDFORS 


Berliini, 15. 3. 1966 


Arvoisa toimitusneuvosto! 


Tänään sain luettavakseni lehdessänne (7—8/1965) julkaistun 
Pertti Lindforsin artikkelin Stalinistisista piirteistä DDRssä. Uscam- 
min kuin kerran esiintyy tässä avustuksessa minun nimeni, mikä 
antaa minulle aiheen sanoa jonkin sanan. 

Mitä on herra Lindforsilla, joka puhuu ”kommunistisesta vakau- 
muksestaan”, toden totta syytä — täytyy kysyä — polemisoida 
DDRää vastaan? Mistä ovat peräisin hänen tietonsa tästä sosialis- 
tisesta valtiosta, mistä etsittävissä motiivit hänen polemiikkiinsa? 
Samalla voitaisiin myös kysyä: mitä kokemuksia on DDRllä herra 
Pertti Lindforsista, sillä olihan hän joitakin vuosia maamme vie- 
raana? 

Hallituksemme antoi herra Lindforsin käytettäväksi viisivuotisen 
stipendin matematiikan opiskelua varten, kuukausittain 280 DDRn 
markkaa, yhteensä siis suunnilleen 17 000 markkaa. Huolehdittiin 
siitä, että herra Lindfors saattoi asua ylioppilasasuntolassa, sitäpaitsi 
oli lääkärinhoito hänelle ilmaista; sen lisäksi oli hänellä koko 
joukko muita etuja. Tästä huolimatta väittää herra Lindfors artik- 
kelissaan, että vasemmistolaisesti ajattelevat opiskelijat saavat 
DDRssä huonon kohtelun. 

Vuonna 1958 aloitti herra Lindfors opiskelunsa Humboldtin yli- 
opistossa Berliinissä, mutta jo kolmen vuoden kuluttua hän matkusti 
takaisin Suomeen. 


Lindfors luopui, kuten hän itse toivomuksenaan esitti, alkuperäi- 
sestä suunnitelmastaan opiskella matematiikkaa, ja hänelle annet- 
tiin, jälleen hänen toivomuksensa mukaisesti, filosofian aspirantuuri. 
Niin tämä aspirantuuri kuin stipendin jakaminenkin keskeytettiin, 
ja niin oli herra Lindforsin oleskelu DDRssä tarpeetonta. Ja miksi? 
Turhaan kului kolme vuotta, turhaan käytettiin stipendi (työtäteke- 
vien verorahoja); eikä syy ole valtion viranomaisten. Päinvastoin: 
he osoittivat erittäin suurta kärsivällisyyttä ja olivat niin avuliaita, 
että ulkolaisetkin ylioppilaat sitä ihmettelivät. 


Asia on aivan yksinkertainen: se että herra Pertti Lindforsin 
kaikki toiveet romahtivat, johtui hänen rajattomasta alkoholismis- 
taan. Hän ei opiskellut, ei tehnyt työtä, vaan joi stipendinsä, oli 
humalapäissään kanssaihmisilleen rasitukseksi, saattoi ylioppilasko- 
tinsa ja ulkolaiset opiskelijatoverinsa huonoon valoon; hänen epä- 
moraalinen käyttäytymisensä meni lopulta niin pitkälle, että oli hä- 
nen omaa syytään jos kaikki ovet sulkeutuivat häneltä ja hän teki 
olonsa isäntämaassaan mahdottomaksi. Kukaan DDRn ylioppilas 
ei voinut sietää alkuunkaan tuollaisia tekosia. Mutta maamme val- 
tiolliset elimet olivat yhä vain loputtoman kärsivällisiä häntä koh- 
taan. Uscita toverillisia keskusteluja käytiin herra Lindforsin autta- 
miseksi; mutta hän torjui tämän avun. 

Sitten tuli aika, jolloin valtiollisten elimiemme kärsivällisyys ja 
pitkämielisyys herra Lindforsia kohtaan saavutti rajansa. Kuitenkin 
herra Lindfors — sen sijaan että etsisi syytä henkilökohtaisesta käyt- 
täytymisestään — suuntaa kaunansa DDRssä viettämänsä ”opiske- 
luajan” hyödyttömyyden johdosta niitä kohtaan, jotka yhä uudel- 
leen ja uudelleen tekivät parhaansa antaakseen hänelle tilaisuuden 
aloittaa alusta. 

Ja tämä kauna — sen voi artikkelista hyvin huomata — on hänen 
motiivinsa hänen ”polemisoidessaan” suurpiirteistä isäntämaataan 
vastaan. Tämä ei ole ainoastaan rumaa, vaan muuttuu epäilyttä- 
väksi ja suorastaan vaaralliseksi, kun hän sekoittaa omat yksityiset 
asiansa politiikkaan, kun hän henkilökohtaisessa tyytymättömyydes- 
sään palvelee poliittisen vastustajamme pyrkimyksiä, liatakseen ja 
panetellakseen vastoin parempaa tietoaan valtiotamme, joka oli 
suurpiirteinen isäntä herra Lindforsille. 

Jos minulta kysytään, mitä ajattelen lehdessänne julkaistusta 
herra Lindforsin artikkelista, niin vastaan, että olen iloinen siitä 
että DDRn viranomaiset ottivat herra Lindforsilta vierasoikeuden. 
Ei ole tavallista, että sisäisiä asioita saatetaan julkisuuteen. Jos kui- 
tenkin Aikalaisen toimitusneuvosto on kiinnostunut Pertti Lindforsia 
koskevista tiedoista, olisi mahdollista, että lehtenne valtuuttama 
edustaja tutustuisi kysymystä käsitteleviin asiakirjoihin. 

Olisi hyvä jos julkaisisitte tämän kirjeeni vastaukseksi Pertti 

Lindforsin artikkeliin, periaatteen amdiatur et altera pars mukai- 
sesti. Ei sovi, että henkilökohtaisesta epäonnistumisesta tehdään 
poliittista mynttiä. Se on liian vaarallista. 


G. Klaus, 
prof., tti, 
varsinainen akatemianjäsen, 
filosofian instituutin johtaja 


Aikalainen on iloinen siitä, että professori Klaus on vaivautunut 
vastaamaan Pertti Lindforsin artikkeliin näin laajasti ja seikka- 
peräisesti. Olemme pahoillamme, jos Pertti Lindforsin artikkeli on 
vahingoittanut lehtemme ja DDRn välisiä hyviä suhteita; julkai- 
simme artikkelin, koska se mielestämme oli journalistisesti hyvä ja 
koska Lindfors vakuutti, että hänen esittämänsä tiedot ovat tosia 
ja hän pystyy ne myös todistamaan. Myönnämme, että nyt kun itse- 
kritiikki ja sosialististen maitten kritiikki maamme kansandemo- 
kraattisessa lehdistössä on tavallaan muotia, saatetaan joskus mennä 
liian pitkälle, niin että ystävät ja toverit ärsyyntyvät ja loukkaan- 
tuvat. Kritiikki ja itsekritiikki ei kuitenkaan mielestämme anna 
aseita vastustajan käsiin, vaan päinvastoin riistää heiltä aseet. Puut- 
tumista Pertti Lindforsin yksityiselämään emme olisi lehdessämme 
sallineet, ellei Pertti Lindfors itsekin käyttäisi tätä epäilyttävää keci- 
noa poleemisissa kirjoituksissaan. 

Aikalaisen toimitus 

KIHLMANIN ITSETUTKISTELUSTA 


Uusi Suomi julkaisi sunnuntaina 27. 3. kirjailija Christer Kihlma- 
nin laajan artikkelin Radikaalin itsetutkistelua. Kirjoitus oli ajatuk- 
sia herättävä, aihe ajankohtainen ja tuntuisi kaipaavan laajempaa 
käsittelyä. En varsinaisesti polemisoi Kihlmanin artikkelia vastaan, 
sillä olen monessa asiassa samaa mieltä, mutta joitakin tuon artik- 
kelin ajatuksia voinee yrittää jatkaa tai tarkastella toiselta näkö- 
kulmalta. 

Kihlman sanoo artikkelinsa alussa oivaltavansa, ettei tiedä mitä 
radikalismi on, ja että hänen oma suhtautumisensa siihen on epä- 
määräinen ja ristiriitainen. Artikkelin jälkeen tuntuu Kihlmanin 
asenne kuitenkin enemmän harkitulta kuin epämääräiseltä, silti ke- 
nen tahansa suhtautuminen radikalismiin voi olla ristiriitainen, eten- 
kin jos radikalismi itse on ristiriitaista. Sellaista se on Kihlmanin 
artikkelinkin pohjalta. Kihlman sanoo että sana kuuluu subjektiivi- 
seen käsitevarastoon ja yksilöllisenä elämänasenteena sen sisältö on 
määriteltävissä vain tapaus tapaukselta, ”radikalismi on tunnekyl- 
läinen, latautunut keskenään ristiriitaisin arvovarauksin ja merki- 
tyksin”. 

Radikalismi on muotitermi, mutta niinkuin muotitermit yleensä 
se ei sano paljon mitään. Radikalismi asenteena voi olla ehkä vain 
hyvä tai huono enne. Esim. poliittista radikalismia voi esiintyä sekä 
oikeistossa että vasemmistossa ja jos hyvin sattuu niin myös keskus- 
tassa. Lapuanliike oli radikaali liike, Sadankomitea on radikaali 
liike, näin muodoin taantumus voi olla radikaalia yhtä hyvin kuin 
edistyskin: radikalismi voi sisältää positiivisen tai negatiivisen arvo- 
varauksen tilanteiden mukaan. Voimme tietysti yrittää formuloida 
”todellisen” radikalismin niin että todellinen radikalismi ei voi olla 
taantumuksellista vaan edistyksellistä, koska taantumuksen olemuk- 
seen liittyy nykyisen tilan säilyttäminen vaan ei uudistaminen. On 
vain käynyt niin että monet edistykselliset liikkeet (Lapuan liike, 
kansallisosisalismi) ovatkin loppujen lopuksi osoittautuneet taantu- 
mukselliseksi ja mikä vielä pahempaa nykyisen tilan selvästi vää- 
rään suuntaan johtaviksi. Kihlman puhuukin enemmän uudesta radi- 
kalismista, joka on pasifistista, väkivaltaa vastustavaa ja demokra- 
tian periaatteessa tunnustavaa. Kihlmanin oman ihanteellisen todel- 
lisen radikalismin pohjana on ”tasapainoitettu yhdistelmä moraalista 

rohkeutta ja kunnianhimoista työtä”. Hänen mielestään todellinen 
radikalismi ei esiinny iskulausein vaan käytännön toimintana jonka 
perustelee ”välttämättömyys tai se mikä näyttää välttämättömältä”. 


Radikalismi näin voi tuskin olla arvo sinänsä, se on paremminkin 
vain apuväline jonkin luomisessa tai miksei demokratian rakenta- 
misessa. Radikalismi tulee latinankielisestä sanasta 7adix, joka tar- 
koittaa juurta, sen mukaan Pentti Saarikoski on määritellyt radika- 
lismin asioiden ”juuriin menemiseksi”. Tämä tuntuu hyvin sanotulta 
radikalismia ja ainakin idealistista radikalismia ajatellen — josta 
Kihlmankin puhuu. Luulen kuitenkin että Saarikoski on sen sanonut 
silloin kun ei vielä ollut kommunisti, sillä hylkäsihän hän tavallaan 
”juuriin menemisen?” valitessaan poliittisen sitoutumisen. Suunnil- 
leen samaan asiaan minusta tullaan Markku Lahtelan kohdalla, 
jonka vaalilehtisen Kihlman mainitsee esimerkkinä ”paniikkiradika- 
lismista”. Kihlmanin mielestä Lahtelan vaalimainos on ”yleisesti 
ottaen sympaattinen ja yhteydessään melkein huomiotaherättävän re- 
hellinen”, mutta omaa tuskin vaalipropagandistista merkitystä. Olen 
samaa mieltä Lahtelan ”juuriin menevistä” ohjelmista, sillä Saari- 
koski saattaa hyvin päästä eduskuntaan 1970 ja näin olla edesaut- 
tamassa ”juuriin menemistä”, mutta ellei Lahtela muuta tapojaan 
saattaa vuosi olla 2000. En halua suoraan kritikoida Lahtelaa, sillä 
paitsi että hänen vaaliohjelmansa on hyvä, niin uskon myöskin että 
hän ei kovin tosissaan halunnutkaan eduskuntaan, jos olisi niin 
hänen olisi täytynyt muuttaa ohjelmiaan. Tässä tapauksessa Saari- 
kosken radikalismi oli ”todellisempaa”, suhteellisuustajuista radika- 
lismia suhteellisuuksien maailmassa ja Lahtelan radikalismi idealis- 
tisempaa. Saarikoski oli myös Lahtelaa parempi poliitikko, sillä 
vaikka Lahtelan ohjelma sinänsä onkin hohdokas, huomioidaan se 
vain helsinkiläisen ylioppilaspolven vähäisen osan keskuudessa, kun 
taas Saarikosken vaikutus ulottuu laajemmalle koska hän on sitou- 
tuneempi suorempaan kommunikaatioon. Näin Saarikoski tässä ta- 
pauksessa muuttaa maailmaa tehokkaammin kuin Lahtela. Radika- 
lismi yksistään vaikuttaa näin esim. poliittista sitoutumista huonom- 
malta ohjelmalta; jos Saarikoski aikaisemmin oli pelkästään radi- 
kaali ja jos hän nyt on radikaali kommunisti, on jälkimmäinen pal- 
jon tarkempi formulointi. 

Kihlmanin mielestä puhtaasti poliittisen sitoutumisen jättää 
useimmiten taka-alalle yleisluontoisempi ja epämääräisempi sitou- 
tuminen ”ajankohtaisiin kysymyksiin”. Kihlman sanoo, että yksi 
maamme epäonnekkaita piirteitä on että politiikkaa pidetään polii- 
tikkojen eikä koko kansan asiana. Kihlman uskookin että radikalis- 
mille olennaista ja ensiarvoisen tärkeää voi olla vain poliittinen ja 
yhteiskunnallinen osallistuminen. Kihlman pitää käsittelemänsä ”pa- 
niikkiradikalismin” ilmentyminä ”tarrautumisen” sukupuolisiin ja 
sisäisesti henkilökohtaisiin kysymyksiin sitä vastoin että nähtäisiin 
laajempia yhteyksiä. Toisaalta mielestäni ei henkilökohtaisia asioita 
pidä erottaa yhteisistä asioista, yleiset asiat ovat yhtä hyvin yksi- 


30 


tyisiä asioita ja päinvastoin, mutta olen toki sitä mieltä että tässä 
suhteessa on huomattava epäsuhta olemassa. Kuten Kihlman sanoo, 
radikaalisti suuntautuvat älykkäät ihmiset pitävät parempana sisä- 
politiikan sijasta osallistumista Sadankomiteaan, Etelä-Afrikan rotu- 
taisteluun jne., jolloin kysymyksenasettelu on selvää ja ratkaisut 
sinänsä helppoja. 

Kihlman määrittelee radikalismin toiminnaksi, jonka edellytyk- 
senä on ulkopuolinen vastarinta ja ”piileviä vaaranaiheita”. Etelä- 
Afrikassa ei vapaustaistelijan tarvitse miettiä ovatko hänen tekonsa 
radikaaleja vai ei, mutta käy sitä vaikeammaksi menetellä radikaa- 
listi mitä turvallisemmaksi demokratia tulee. ”Radikaali ylioppilas 
tai radikaali kirjailija on ilmiönä vielä Suomessa mahdollinen, kun 
muistetaan ne välittömään vapaudenriistoon tähtäävät pyrkimykset 
joita konservatiivien tai taantumuksellisten taholta on kohdistettu 
intellektuaaleja vastaan, mutta Ruotsissa tilanne on jo aivan toi- 
nen.” Kihlman johdattaakin näin radikalismin ristiriitatilanteeseen, 
jossa hän näkee varsinaisen syyn kuitenkin psyykkisessä tasossa. 
Etelä-afrikkalainen vapaustaistelija toimii lujalti moraalisesti pe- 
rustellusti ja kirkkain aatteellisin tavoittein, joita radikalismi Kihl- 
manin mielestä vaatii. Tässä kohtaa Kihlman ei vielä puhu idealis- 
tisesta radikalismista, mutta sanoo ettei ihanteiden kasvukentäksi 
kerta kaikkiaan sovellu demokraattinen turvallisuus, vaan turvatto- 
mat olot. Kihlman mainitsee että Ruotsissa nykyinen polvi radikaa- 
leja sosialisteja taisteli ennen 50-lukua totaalisen demokratian puo- 
lesta, mutta on nyt kun tulokset on saavutettu ilmaissut tyhjyyden 
ja pettymyksen tunteensa. ”Tavoite saattoi toimia mielekkäänä kan- 
nustimena vain niin kauan kuin ulkoiset olot olivat turvattomat, 
epätyydyttävät ja työ niin ollen vielä kesken”. 


Näin Kihlman johdattaa radikalisminsa kriisiin ja sitä tietä ”pa- 
niikkiradikalismiin” ja lopulta yleiseen viihtymättömyyteen. Tässä 
kohtaa alan olla Kihlmanin kanssa eri mieltä; Kihlman ei mainitse 
kertaakaan koko artikkelinsa aikana käsitettä vieraantuminen. Mic- 
lestäni radikalismin kriisi, paniikkiradikalismi ja viihtymättömyys 
ovat kaikki vieraantumiskäsitteen variaatioita. Kihlman sanoo nuor- 
ten radikaalien väistelevän tarttumista sisäpoliittisiin ongelmiin; 
toisaalta tämä on kyvyttömyyttä ottaa kantaa paljon vaikeammissa 
ja ristiriitaisemmissa ongelmissa demokratian ristiaallokossa ja toi- 
saalta psyykkisen ristiriitatilanteen seurausta: sisäpoliittinen toiminta 
ci ole tarpeeksi kunniakkaana pidettyä toimintaa radikaaleille. Olen 
samaa mieltä, mutta Kihlman ci kuitenkaan tässä kohdassa ehdota 
radikalismista luopumista vaikka onhan tällainen idealistinen radi- 
kalismi demokratian kchittyessä ja monimutkaistuessaan pettävää. 
Tällaisen radikaalin on lakattava olemasta radikaali ja hyljättävä 
Suuren Yksinäisen roolinsa tai muuten on edessä paniikkiradikalismi 
ja viihtymättömyys. Teot ovat tekoja, mitä väliä sillä on onko joku 
teko radikaali vai vähemmän radikaali; eikö paremmalta tuntuisi 
puhua yksinkertaisista ja monimutkaisista suorituksista (jos kerran 

haluamme jonkin arvojärjestelmän luoda). Paniikkiradikalismissa 
verraten lievää epäkohtaa suurennellaan Kihlmanin mukaan hyök- 
käävästi, jotta dynaamiselle yhteiskunnalliselle idealismille voitaisiin 
rakentaa pohja. Kihlman puhuu idealistisesta radikalismista, mutta 
ei mene niin pitkälle että sanoisi radikalismin muuttuvan kokonaan 
idealistiseksi kun demokratia laajenee. Kihlman uskoo että ”todelli- 
nen vaikutus kaiken järjen mukaan voidaan saada vain korosta- 
malla henkilökohtaista panosta”. Toisaalta subjektiivisuuden koros- 
tus ei saa viedä subjektiivisten sankaritekojen korostukseen, sillä 
silloin ajaudumme taas paniikkiradikalismiin. 

Radikalismi näyttäytyy näin minusta — ellei nyt kuolevana asen- 
teena — niin ennen kaikkea suhteellisena toimintana, niin kuin 
kaikki muutkin toiminnat tässä suhteellisuuksien maailmassa. Suh- 
teellisessa maailmassa on aina suhteet hoidettava — muuten jou- 
dumme suhteettomuuksiin. Maan sisäisten asioiden suhteiden hoitoa 
on sisäpolitiikka ja sisäpoliittinen osallistuminen, joka tähän asti 
on ollut epäintellektuaalista ja radikaalien hyljeksimää toimintaa. 
Sisäpolitiikka ja yleensä kaikki muutkin tehtävät tarjoavat demo- 
kratian laajentuessa yhä monimutkaisempia ja vaikeutuvia tehtäviä, 
jotka tarjoavat keinon taistella vieraantumista vastaan. Vaikka 
idealistisen radikalismin myytti kuoleekin, ei se todista demokratian 
laajentajien kuolemaan. Kaikesta huolimatta — ja kuten Kihlman 
sanoo — radikaali on vielä Suomessa mahdollinen, mielestäni vielä 
välttämätön. 

Leo Lindsten 

KIRJOJA 


HARVA HERRA HAUDASSA HAUKKUU 


Ystäväni miljonäärit 
Bernt Engelmann 

K. J. Gummerus Oy 
käännös Jorma Aaltonen 


Saksalaisen sanomalehti- ja televisiomiehen Bernt Engelmannin 
"ystävistään? kirjoittaman sensaatiokirjan uutisarvo ei enää edes 
meillä ole suuri. Päämyyntivalttina, millä kirjoittaja pyrkii samaan 
kastiin kuvaamiensa henkilöiden kanssa, oli Der Spiegelin aikoinaan 
paljastama puolustusministeri Franz Josef Straussin säveltämä sekä 
sisä- että ulkopoliittinen skandaali, joka johti ministerin eroon, 
porttikieltoon poliittisessa elämässä. Seuraukset tuntuvat kirjan 
luettua vain näennäisiltä. Raharuhtinaat hallitsevat taustalla, mää- 
räävät peukaloa nostamalla tai painamalla sen alan virkapaikoista 
ja nimityksistä. Engelmann antaa lukijalleen sen käsityksen, että 
hän oikeastaan alkoi hämärän Aloys-enon jutun selvityksen, otti sel- 
ville kaiken, mutta jäi kuitenkin nuolemaan näppejään, Rudi Aug- 
steinin kaapatessa potin haltuunsa. Tyhmyydestä sakotetaan myös 
Engelmannia, eikä ainoastaan hänen kuvaamiaan miljonäärejä. 

Engelmann kuvaa ystäviään mahdollisimman subjektiivisesti, 
tekee paljastuksia ja antaa tunnustusta aina omien sympatioittensa 
mukaan. Hän antaa pikantteja kuvauksia nykyisten Liittotasavallan 
rahamiesten tai heidän sukulaistensa alkuvaikeuksista, pikku kon- 
nuuksista, suurista liiketoimista yms. Toisia kohtaan hän tuntee 
myötätuntoa, toiset jo tuhotut hän armottomasti tuhoaa. Engelmann 


53 


paljastaa suurelle yleisölle rahamiesten yksityiselämän, kuvaa varsin- 
kin kirjan alussa ironisesti heidän elämänsä ainoata päämäärää: 
hankkia rahaa. Loppua kohti hänen asenteensa muuttuu, hän haluaa 
ymmärtää, että muutkin ymmärtävät; ei ole helppoa olla miljonääri. 
Ehkä syynä siihen saattaa olla se, että Engelmann jostain tai joltain 
enolta sai rahaa ja itsekin huomasi, että kirja on liian paksu. 
Kirjasta saa hyvän kuvan siitä, millainen tämän seurapiiriker- 
man, itse itsensä korottaneiden ihmisten, moraali on. Liikemies- 
moraali. Kuvatessaan hampurilaisen telakantyöläisen pojan nousua 
ja romahdusta, kyseessä on Willy Schlieker, evp. telakanomistaja 
ja monimiljonääri, hän rohkeasti paljastaa sen, miten Schliekerin 
liiketoverit suhtautuivat tämän konkurssiin. ”Yöllä, jonka jälkeisenä 
aamuna Schliekerin konkurssi tuli tunnetuksi, he istuivat Dresdner 
Bankinn johtajan Hans Rinnin seurassa Hotel Atlantiksen baarissa 
ja juhlivat paksun nousukkaan tuhoa. Ensimmäisinä aamutunteina 
he lähettivät lähetin hakemaan vielä painomusteelta tuoksuvaa 
Hamburger Zeitungia ja lukivat Schlickerin telakan romahduksesta 
kertovia uutisia shampanjan virratessa. — Bild-Zeitungia lukevan 
Rinnin kumea nauru kaikuu vieläkin korvissani. Hän ei voinut hil- 
litä vahingoniloa enempää kuin muutkaan herrat.” Tästä yhdestä 
tapauksesta on kai vaarallista tehdä yleistystä liikemiesmoraalista, 
mutta koska kirjassa myöhemmin vielä tulee lisää samantapaista, 
ajattelen, että päinvastaiset tapaukset, jos nyt niitä yleensä liike- 
maailmassa esiintyy, poikkeuksina vain vahvistavat sääntöä. Esi- 
merkkeinä heidän moraalistaan mainittakoon vain mahtavien hansa- 
sukujen käyttämät väärät mitat ja närnbergiläisten tapa hirttää 
ainoastaan ne ihmiset, jotka saadaan kiinni rikoksista. ”Ken tekee 
latinalaisesta lauseesta non olet (raha ei haise) ja saksalaisesta 
sananlaskusta närnbergiläisen hirttäjän mahdollisuuksista johtotäh- 
tensä, voi pitää itseään miljonääriksi sopivana, ellei sitä jo ole.” 
Kun nämä yhteiskunnan haavinheiluttajat ovat keränneet sump- 
puunsa kylliksi rahaa, he pyrkivät saamaan sillä yhteiskunnallisen 
aseman ja arvonantoa. Rahalla luodaan suhteita, suhteilla luodaan 
karriääri, arvonimet ja tittelit taas pyritään ostamaan. Saksassa ei 
enää voi päästä aateliseksi, mutta konsuliksi voi aina tulla. Hyvän 
kuvan nousukkaiden tittelinkipeydestä saa jo siitä, että esimerkiksi 
Baijerissa ja Nordrhein-Westfalenissa toimii yhteensä seitsemän 
Perun konsulia. Hyvin yleistä aikaisemmin oli liittää nimensä jat- 
koksi kymmeniä eri arvonimiä. Vastaavanlaisena voi kai meillä 
pitää sitä ilmiötä, että tietyt henkilöt, jotka eivät tavallisesti ole 

pystyneet spesifioimaan omaa nimeään työllään, spesifioivat sen 
liittämällä siihen lisäkoristeita. Eikö niin Veli- tai Jeja-Pekat, 
Ilkka-Juhanit ja Osmo A:at? 

Näiden raharuhtinaiden ja korkeimpien Liittotasavallan johto- 
paikkojen välillä vallitsee jostain kummallisesta syystä läheinen 
suhde. Samasta erinomaisen ihmeellisestä yhteensattumasta myös 
suurin osa kommunikaatiovälineistä, lehdistö, uutistoimistot ja uutis- 
filmejä välittävät filmiyhtiöt ovat tämän yhteiskuntaluokan hallin- 
nassa. Kun vielä tämän lisäksi jostain omituisesta syystä mielipiteet 
siitä, mitä tapahtuu (mitä annetaan yleisön tietoon), näissä propa- 
gandavälineissä varauksetta hyväksytään, kaikki ilmeisesti on hyvin 
Liittotasavallassa. Kaikki ainakin näyttäisi siltä ellei siellä olisi 
muutamia sensoreita (esim. Der Spiegel ja Stern), jotka tosin sen- 
saatiomaisina ja samaa periaatetta hyväksikäyttäen kuin heidän 
vastustajansakin (raha ei vieläkään haise), tuovat julkisuuteen vää- 
rinkäytöksiä ja rikoksia, joista Liittotasavallassa ci näytä olevan 
puutetta. Viime viikolla (13. 7-65) on esimerkiksi Stern-lehteä vas- 
taan uhattu nostaa syyte siitä, että se julkaisi artikkelin, missä se 
autenttisin kuvin todisti saksalaista nuorisoa kasvatettavan Hitler- 
Jugendin malliin. Samalla viikolla myös liittopäivien edustaja Baa- 
den haastoi valtiosihteeri Haasen oikeuteen kunnianloukkauksesta. 
Valtiosihteerin väittämän mukaan, Baaden lausunto siitä, että 
Schleswig-Holsteinissa valtateiden läheisyydessä olevat kaivannot 
olisivat miinoitetut, on ”terveen järjen vastainen”. Baade, jota näin 
ollen syytetään valehtelemisesta, nosti kunnianloukkausjutun. Baa- 
den odottamaton aktiivisuus huolestuttaa virallista Bonnia. Oikeu- 
denkäynti saattaa aiheuttaa epämiellyttäviä seurauksia vallanpitä- 
jille. Miinakaivantojen rakentaminen kuuluu osana miinakentän 
rakentamista koskeviin suunnitelmiin. Ne puolestaan liittyvät Bun- 
deswehrin ydinaseistamissuunnitelmaan. (KU 248. 14. 9. -65) 

Luvut, joissa kirjailija kuvaa Liittotasavallan suorittamia ja 
Liittotasavallasta käsin suoritettuja asekauppoja antaa kirjalle 
poliittisesti erittäin yleismaailmallisen leiman. Muutamat asekaupan 
johtohenkilöt, joista kirjailija kertoo, toimivat suurvaltojen bulvaa- 
neina, myymällä omaan tai ulkovaltojen laskuun aseita aina sinne, 
mistä murha-aseista saa paremman hinnan. Liikemiesmoraalin mu- 
kaan on tietysti luonnollista, että tietyistä palveluista saa tietyn kor- 
vauksen, voiton maksimointi on avainsana. Mutta kun ajattelee, 
että eri intressipiirit, joita asekauppiaat varmasti auliisti auttavat 
saadakseen tavaran kysynnän kohoamaan, järjestävät näitä kapi- 

noita, kansannousuja ja vallankumouksia, sodista puhumattakaan, 
säilyttääkseen poliittisen valta-asemansa ja riistääkseen pääomia, 
oli parasta haistattaa paskaa tälle moraalille. ”— It's business 
only — absolutely!” 

Kokonaisuutena kirja antaa selvän kuvan siitä, mihin ollaan 
menossa, se kertoo miljonääreiksi aikoville, miten heidän on mah- 
dollista siksi päästä, uteliaille se ompeluseuratasolla valaisee miljo- 
näärien yksityiselämää ja 'pikku paheita”, mutta se sisältää myös 
vakavan varoituksen niille, jotka ovat kiinnostuneita enemmän 
yhteiskunnan kuin omasta hyvinvoinnista. Konsulit valvovat, mutta 
kuka valvoo konsuleita? 

Minua henkilökohtaisesti kiusasi se, että kirjailija kuitenkin 
haukuttuaan perinpohjin ja tuomittuaan raharuhtinaiden väärinkäy- 
tökset ja rikokset, lopussa vertaa Liittotasavallan rahaylimystöä 
Dominikaanisen tasavallan Trujilloon ja sanoo: ”Haluaisin lausua 
rehellisesti kaikesta sydämestäni, että katsokaa ja kiittäkää taivasta, 
etteivät meidän miljonäärimme ole samanlaisia kuin nuo toiset!” 
Pahaa ei koskaan pitäisi verrata vielä pahempaan. Engelmann 
ilmeisesti pesi kätensä jutusta, liian helposti ja istuu nyt Hotel 
Atlantiksen baarissa, juo sampanjaa ja nauraa tyhmille ihmisille, 
jotka ostavat hänen kirjaansa ja tekevät hänestä miljonäärin. 

Jorma Aaltosen käännöstä ei ole syytä moittia. 


Pekka Parkkinen 


ILMARI TURJAN PÄÄMAJASSA 


I. Turja, Päämajassa, kolminäytöksinen näytelmä, s. 135, Kirja- 
yhtymä. 

Turjan dokumenttinäytelmä on saanut varauksettoman kiitoksen. 
Sitä on aiheetta pidetty objektiivisena esityksenä. Tosin se tuo köy- 
hään draamakirjallisuuteemme uuden lisän: katsantokannan erilai- 
suus valottuu intellektuaalisesta näkökulmasta. Sota, sen loppuvai- 
heet, on kuvattu päämajasta käsin. Rintamatapahtumiin on kiinni- 
tetty huomiota vain abstraktisina elementteinä. Itse asiassa Turjan 
älyllisyys jää useimmiten sivuseikaksi; hän kyllä painottaa sitä eri- 
tyisesti luonnekuvien ja päähenkilöittensä dialogien avulla, mutta 
tuloksena on tasapaksua puhetta ja heiveröistä ajattelua. Koska 

kysymyksessä on dokumenttinäytelmä näiden piirteiden olisi luullut 
tulevan esille eksaktimmassa muodossa ja merkityksessä. 

Näytelmän dramaattinen jännitys on kovin löyhä. Muutamat ly- 
hyet episodit kuten rintamajermujen ilmestyminen päämajaan kec- 
ventävät tekstin jäyhyyttä: murteen käyttö rintamajermujen pu- 
heessa osoittaa Turjan hallitsevan ”alemmat kuvattavansa”. Ainoat 
elävät ja todelliset henkilöt ovat juuri näitä tyypillisiä sotilaita, 
joille sodan käyttäytymissäännöt ovat tuntemattomia. He eivät tiedä 
taistelun kohdetta: yhtä vähän sen tarkoituksesta. Näytelmän juo- 
niaines keskittyy muutamaan harvaan ja punnittuun teemaan ja 
niiden kehittelyyn. Henkilöiden kontaktit ja suhdetavat lisäävät 
näytelmän sisäistä tehoa. Teoreettinen lähtökohta Turjalla on oikea, 
toteutus ei vain vastaa draaman vaatimuksia. Perinteellinen näytel- 
mäkirjallisuutemme on täynnä epäonnistumisia. Dialogien ja luon- 
teiden välinen ristiriita on osoitus huonosta kielen tajunnasta. Kic- 
lessä on kaikki. Psykologinen realismi vaatii toteuttajaltaan hieno- 
varaista vaistoa kielen ja luonteiden erittelyssä. Turja on enemmän 
pakinoitsija, päiväperho, kuin terävästi punnitseva havannoitsija. 
Hänen johdonmukaisuutensa on yllätyksetöntä ja vaisua. 

Näytelmässä on haluttu nähdä omaclämänkerrallisia piirteitä ja 
muistumia Turjan sanomalehtimiehen toiminnasta sodan aikana. 
Minusta osoitteleminen ja paikantaminen ej mitenkään lisää näytel- 
män tehoa. 

Näytelmän mielenkiinto kohdistuu nähdäkseni takautuvaan puh- 
distautumiseen. Marsalkka Mannerheimin vastaiset kirjat operoivat 
koko ajan taustalla, näkymättömissä. Marskin henkilöhahmon tul- 
kinnassa Turja epäonnistuu. Jos kysymyksessä olisi luonneanalyysi 
teko, jos minä joutuisin sen tekemään Turjan dialogien perusteella, 
päättelisin kylmästi: olipa tyhmä aristokraatti. Yksi mielenkiintoinen 
jälkikuva tekstistä syntyy. Marskin toiminnat ja eleet ovat rekvisiit- 
taa. Hänen todellinen käyttäytymisensä on kuin peilielämää, jossa ei 
ole sijaa tulkinnanvaraisille liikkeille. 

Ajallisesti näytelmä keskittyy jatkosodan kriittisimpään vaihee- 
seen: Kannaksen läpimurto ja Viipurin valtaus muodostaa näytel- 
män huipentuman. Paras vitsi liittyy juuri Viipurin valtauksen ta- 
pahtumiin. Marsalkan repliikki on hyvä: 

”Historia ei ole kaukana runoudesta. Runoilijathan loppujen lo- 
puksi historian kirjoittavat. Ja he valitsevat sen kohdan historiasta, 
minkä haluavat. Me olemme käyneet viisi vuotta sotaa, ja minä pel- 
kään, että he tulevat valitsemaan tämän sodan historian päätee- 
maksi nämä kymmenen päivää, jolloin armeijamme perääntyy pako- 
kauhun vallassa. Tästä he tulevat tekemään sodan ytimen. Koska 
se on sodan ydin.” 

Turja olisi päässyt totisesti vähemmällä, ellei olisi ruvennut kir- 
joittamaan koko näytelmää. Yksi hyvä repliikki sanoo enemmän 
kuin tuhat väärin rakennettua sanaa. 

Ahti Susiluoto 

ARVO SALO JA STALIN 


Arvo Salo, Valitut huulet, mielipiteitä, Weilin & Göös, s. 94 


Kansanedustaja Arvo Salo on äitynyt tuotteliaaksi. Lapualais- 
oopperan ja Tilauksien lisäksi hän on koonnut kasaan joukon aforis- 
tisia mietteitä ajankohtaisista teemoista. Kevään 1966 triumfi, 
kruunautuminen parlamentaarikoksi, on Salolle merkinnyt paljon. 
Oikeastaan Salon kohdalla on turha puhua mistään kehityslinjasta; 
hänen näkemyksensä ja taitonsa on punnittu lehdistössä, radiossa 
ja televisiossa tarkoin. Kaikki pitävät Arvo Saloa hyvänä miehenä; 
vielä parempana pitäisivät jos hän olisi kommunisti. Nyt hän kui- 
tenkin pysyy sosialidemokraattina, hänen jalkansa ovat lujasti isän- 
maan kamarassa, hänen näkemyksensä on konservatiivista radikalis- 
mia tai — sosialisoitua liberalismia. Kiintoisimmillaan Salo on ku- 
vaillessaan poliittisia traumoja ja tilittäessään niitä suhteessa 
itseensä. Saarikosken termi ”poliittinen eläin” tulee helposti mie- 
leen kirjan eräistä luvuista — eräistä jutuista — yksittäisistä oival- 
luksista. ”Vasen on oikea”: siinä Salon lyhyt ja naseva toteamus, 
joka viittaa moneen suuntaan ja on sellaisenaan toiminnallinen miec- 
telause. Toisaalta se on hieman kaavamainen ja snobistinen niin 
kuin Salon tekstit yleensäkin. Hänen sanottavansa on aina hyväk- 
syttävää, mutta siihen sisältyy arvosalomaista paradoksaalisuutta; 
pohja mille hän rakentaa kielikonstruktionsa, ei ole mikään pohja, 
vaan avoin haava. Taitava ja terävä poleemikko iskee näin kir- 
veensä mureaan kiveen, eikä saa vastakaikua, helähdystä. Aforis- 
tiikka ei toimi, ellei vastaanottaja ole aulis. Saloa lukiessa minulle 
tuli koko ajan mieleen Toivo Pekkasen postuumi mietekokoelma, 
uskonnollissävyinen ja hauras tilitys, joka suotta julkaistiin. ”Suo- 
messa ei yksikään puolue ole hallitusvastuussa. Yksi ja toinen on 
hallituksessa. Mutta vastuussa ei ole kukaan.” Näin näyttää kaikki 
mutkattomalta, huulenheitolta. Salon kääntymiskyky on ilmiömäi- 
nen. Hänen samaistuksensa ja ristiriitaiset käsityksensä poliittisesta 
miljööstä tarjoaisivat vastavedon aihetta — siinä mielessä hän on 

luonnistunut onneensa — toisaalta taas hänen itsekäs kyvykkyytensä 
puhkeaa kukkaan kommunistien ja SKDLn vastaisista poleemisista 
puheenvuoroista: ”Uusi Suomi ja Kansan Uutiset valehtelevat joka 
aamu; en kai vain tietämättäni ole Uuden Suomen puolella, kun 
minua ikään kuin kiusaavat enemmän Uuden Suomen valheet, kun 
ikään kuin vaadit Uudelta Suomelta enemmän? ... Mitä tietoisem- 
min olen siirtynyt lähemmäs Kansan Uutisia, sitä pahemmilta ovat 
sen valheet alkaneet tuntua ja sitä mitättömämmiltä Uuden Suomen.” 
Arvo Salo ei viisaasti puhu mitään Suomen Sosialidemokraatista, 
joka on kaikkien valheitten summa: napsitut ohjelmat vasemmalta 
ja erityisesti ohjeet oikealta ovat tyrmäystippoja työväenliikkeelle. 
Pääoma asuu Suomen Sosialidemokraatissa alivuokralaisena. 

Arvo Salon Valitut huulet on yhdessä mielessä merkittävä teos. 
Tämänkaltaista päivänkohtaista polemiikkia kaivataan. Sc on infor- 
maatiota syvien rivien tietämättömyydelle. Kirjan luettuaan havait- 
see, mitä Arvo Salo todella ajattelee: 


”Järjettömin niistä velvollisuuksista, joita kirjailijalle voidaan asettaa, on 
vaitiolovelvollisuus.” 


Osastossa Pyhistä myrkyistä? Salo käy alkoholipolitiikkaamme 
vastaan. Hän hallitsee tämän alan laajasti. Hän rienaa pääasiassa 
hysteerisiä alkoholinkäytön vastustajia, mikä antaa osaston mictel- 
mille vastuullisen leiman. Salon eleganssi kielen taitavana viljelijänä 
tunnetaan. Vaikka siihen sisältyy narkissosmaisuutta, pieni omahy- 
väisyyden piirre, hänen tekstinsä kantavana voimana on asian ilmi- 
tuominen: 


”Vanhoillisuus on lapsellista aikuisena olemisen iloa. 

Radikalismi, joka iän mukana laimentuu, ei ole koskaan radikalismia 
ollutkaan. 

Mikä tietoa lisää, se radikalismia lisää.” 


Salon tietojen hallinta ja erilaisten tuntemuksien esittäminen micl- 
lyttää minua. Hän on ikäänkuin ahminut vaikutelmia ympäriltään, 
menneistä ajoista, ystävistään, tulevaisuudesta. Huohottavan ja sa- 
malla kertaa hiotun tekstin takaa pilkistää humanistinen humoristi: 


”Usko pitää vuoria paikoillaan.” 


Erityisen tunnustuksen voi antaa Weilin & Göösin kirjoille. Ne 
ovat painoasultaan tyylikkäitä, luettavia. Arvo Salon Valitut huulet 
ei ole poikkeus asiantuntevasta kirjapainollisesta tasosta. Arvoste- 
luni poikkeavan otsikon sain osastosta 1: Nuorison villitsemisen 
tarpeellisuudesta”. Alkupuolen mietteet ovat muuten älyllisesti 
aivan eri luokkaa kuin kirjan lopun läsähtäneet variaatiot ajankoh- 
taisista purkauksista. ”Stalin esitti viisaan lauseen, kun hän sanoi, 
että kulttuurin tarkoitus on pedon murskaaminen ihmisessä. Stalin 
teki vain yhden virheen: murskatessaan petoja hän murskasi myös 

ihmiset.” Mc olemme tavallaan samaa mieltä Salon kanssa tästä 
seikasta. Meidät erottaa se, että me tajuamme historiallisten yleis- 
tysten vaaran. Negatiivinen henkilöpalvontakin on jumalille kumar- 
tamista. 

Ahti Susiluoto 


KALTERITANGO 


Jorma Ojaharju: Kakku 
kertomus 98 s. Tammi 


Jorma Ojaharju aloittaa esikoisteoksellaan Kakku kotimaisen kir- 
jailijakevään. Vaatimattomasti hän nimittää kirjaansa kertomuk- 
seksi. Ilmeisesti hän on ajatellut, että nimeämällä sen romaaniksi 
hän olisi saanut kriitikoiden katseet ja kritiikin, kuten tavallista, 
kohdistumaan aivan muuhun kuin itse kirjaan ja sen sisältöön. Joku 
neropatti tulee kaj selittämään, että kertomus-käsite sisältää koko- 
naisuuden ja mikä tärkeätä, ehdottoman lopun. Ojaharju jättää kir- 
jassaan kertomuksen kesken, mitään loppuratkaisua ei ole vielä ta- 
pahtunut. Kirjaa voisi siis romaanin tai kertomuksen asemasta sa- 
noa vaikkapa kirjaksi. Suosittelen titteliä ”Kertomus...” toisen 
painoksen nimiölehdelle. 

Aihe mistä Ojaharju kertoo ei ole proosassamme uusi. Matti 
Sompi on käsitellyt aihetta kirjassaan Raitaveikot, joka voitti 
WSOYn suuren romaanikilpailun 1964. Ojaharju tarkastelee kui- 
tenkin asioita ja oloja ristikon toiselta puolelta. Sompihan oli van- 
kilavirkailija. 

Ojaharju kertoo elämästä vankilassa. Sinne lähdöstä kirja alkaa 
ja sinne paluuseen epäonnistuneen paon jälkeen se päättyy. Hänen 
dialoginsa saavat kirjan paikoitellen hieman kankean kerronnan 
keskellä aikaan lukunautinnon. Huumori herskyy. Miljöö ja tapah- 
tumat on rehellisen tuntuisesti ilman katkeruutta kuvattu sellaiseksi, 
miksi sitä muuten kuin ”talossa käymällä” osaisi kuvitella. Nyt sii- 
täkin käynnistä säästyi. 

Ojaharjun kirja on täynnä hauskoja pikku tapahtumia. Vitsit 
joita hän kertoo ovat ainakin minulle uusia ja hän on osannut hy- 

vällä tyylivaistolla kertoa banaalimmatkin tarinat siten, etteivät ne 
lukijaa ärsytä. Luonnonlapsen rehellisyys ja aitous luo kirjaan läm- 
pimän inhimillisen sävyn. 

Taitavasti Ojaharju osaa kuvata ihmisen nopeaa sopeutumista eri 
elinympäristöihin. Alkuihmettelystä siirrytään pian ”talon” kun- 
diksi, kaikki kikat opitaan. 

Itse kirjan loppu oli minusta pettymys. Tuntui siltä, että Ojaharju 
on uudelleen kirjaansa kirjoittaessaan ollut ”lusimassa”. Hän pake- 
nee kirjoittaessaan sovinnaista odotettua päätöstä ja ottaa pitkät 
kirjansa sivuilta hieman samalla tavalla kuin hän teki ”kakulla” 
ollessaan. Pako epäonnistuu jälleen. 

Uusi kirjailija on tapetilla. Turhaa häntä on murskata siihen kuin 
kärpästä, koska mitään raskauttavia todisteita hänen lahjattomuu- 
destaan ei esitetä. Kirjassa on paljon positiivista, jatkossa hyvää 
lupaavaa. Ojaharjun lyhyet novellit, joita jo nyt on ilmestynyt eri 
lehdissä ovat myös todisteena siitä. 

Aika ei ole missään tapauksessa näyttävä sitä, millaiseksi kirjai- 
lijaksi Jorma Ojaharju kehittyy, vaan hän on osoittava sen itse. 
Hän tietää resurssinsa eikä tavoittele tähtiin. 

Pekka Parkkinen 

PENTTI SAARIKOSKEN 


teos Pumaiset liput ilmestyy lähiaikoina Weilin & Göösin uudessa 
sarjassa ”Miclipiteitä”, jossa julkaistaan johtavien suomalaisten kir- 
joittajien ajatuksia maamme oloista, politiikasta, kulttuurista ja 


muusta. Sarjan aloitti Arvo Salon Valitut huulet. 


o o 
sosiologia 
WESTERMARK-SEURAN JULKAISU 


O Sosiologian erikoiskysymyksiä 
O Ylrciskuntatieteilijöiden puheenvuoroja 
ajankohtaisista aiheista 


O Ylreiskuntasuunnittelua — politiikkaa — 
kulttuuria 
Ilmestyy neljä kertaa vuodessa, tilaushinta 9:50 
Postisiirtotili 19214 (Westermark society, Helsinki), 
tai postitoimipaikat, kirjakaupat. 
Irtonumerot 2:50 

SISÄLTÖ: 


Sivulta 


46 


25 


Pääkirjoitus, P.S. 


Maaliskuun — vaalit: Bo Ahlfors, Pertti Hynynen, 
Kauko Heikurainen, Keijo Savolainen, Jouni Veinio 


Suomen armeijasta 11, Ahti Susiluoto 

Sapfo, runoja, suomentanut Pentti Saarikoski 
Niistä lehdistä, Pekka Kejonen 

Musiikin uusi aalto, Pekka Gronow 
Kasvamisesta ja kasvattamisesta, Markku Lahtela 
Ottelu, novelli, Jorma Ojaharju 


Polemiikkia: DDR ja Pertti Lindfors (prof. G. Klaus), 
Kihlmanin itsetutkistelusta (Leo Lindsten). 


Kirjoja arvostelevat Ahti Susiluoto ja Pekka 
Parkkinen 

mitä kiel 


lä me & leemme kielellä, 


| g !eellää meillä 


Demokratia, proletariaatin diktatuuri, vapaus, oikeus, 
kirkko, pornografia — sanoja, jotka tiedotlavat meille 
jotakin mutta useimmiten myös vaikuttavat meihin, tun- 
teisiimme ja tekoihimme, eri tavoin. Miksi sanoilla ei 
ole vain niiden ”oikeaa” (sanakirjan mukaista) merki- 
tystä? Miten ne saavat sivumielteensä, milen ne vaikut- 
tavat ajatteluumme ja toimintaamme? Miten voimme 
välttyä sanojen aiheuttamilta, jopa maailmanlaajuisilta 
riidoilta? Muun muassa näihin kysymyksiin vastaa ame- 
rikanjapanilainen semantikko S. I. Hayakawa kirjassaan, 
luo yhteistä pohjaa keskusteluillemme, terävöittää ky- 
kymme löytää ja nähdä tämä maailma. Hän erittelee 
havainnollisesti monia mainos- ja lehtikielen ilmauksia, 
politiikan terminologiaa, käsittelee myös kirjallisuuden 
tehtäviä ja merkitystä. Hayakawan kirja on erityisen 
tärkeä meidän maassamme, missä semantiikan tutkimus 
ei ole vielä ulottunut yleissemantiikan kentälle, joka on 
paljolti kielitieteen, filosofian, psykologian ja sosiolo- 
gian yhteistä tutkimusaluetta. "Ajattelun ja toiminnan 
kielen” sovellutusharjoitukset ja runsaat esimerkit on 
suomennoksessa mukautettu maamme oloihin. 


S. I. HAYAKAWA 

